شايفين كل الخير اخي والموفقية ان شاء الله.واذا ممكن خدمة بلة زحمة عليك الاسئلة اذا تكدر ترفعهن لنا لكي يستفاد منها الاعظاء .يعني اذا تملك الفورمات .وجزاك الله الف خير
اخي العزيز هنة 100 سؤال تحفظهن وتفوت برجلك اليمنة ينطوك منهن ستة تجاوبهن وكم سؤال على الفورمة اللي تمليها من تقدم على الجنسية وكلهن بسيطات صدك وتكولك كوم خلصت روح ناجح وتادي القسم وينطوك الشهادة . بالنسبة للاسالة انت من تقدم على الجنسية راح ينطولك سيدي وكتاب بيهن الاسالة وانصح كلمن عندة سيارة او حتى مسجل بالبيت انه يعتمد على السيدي لانه كلش مفيد ويخليك تحفظ الاسالة بسهولة.
بس حبيت اشارك جميع الاعضاء بهاي المعلومة عن الانترنت وخاصة اللي يدفعون مبالغ 40 او 50 دولار بالشهر علة خدمة الانترنت بانه شركة Comcast عدها عرض للانترنت بمبلغ 10 دولار بالشهر وبسرعة عالية للعوائل اللي عدها اطفال بالمدرسة ومشاركين بخدمة الطعام المجاني بالمدرسة هاي العوائل تستحق انترنت بسعر 10 دولار تقريبا. واسمه بالضبط internet essential تكدرون تخابرون شركة كومكاست وهمة يقومون بالواجب وشكرا
السلام عليكم ارجو من الاخوة والخوات اللي عنده معلومات عن اوريجن بواشنطن الغرب من ناحية الحصول على عمل اولا ومن ناحية المساعدات و المناخ والامان ومستوى المعيشه بالنسبه للعائله حيث عندي اولاد في مرحلة الهاي سكول وزوجي مهندس طبعا شهادته من العراق لكن حسب ماعرفنا انه ممكن يحصل عمل بالخبره لان شهادته يجب ان تعادل لكن طبعا العمل اولا من اجل تأمين متطلبات العيش ومن ثم الدراسه هل يوجد عمل له بشركات او مكاتب في مجال الاوتوكاد وغيرها من برامج التصاميم الهندسيه او الانشاءات احنا بولاية منيسوتا صار لنا سنه بلا عمل بالاضافه الى صعوبة العيش هنا بسبب البرد الشديد بالشتاء واشكر كل من يساعدنا باتخاذ القرار المناسب لتغيير ولايتنا
تحبون المطر يومية؟ تعالوا من اكول يومية يعني يومية مو بين يوم ويوم وتجر 10 الى 15 يوم مطر ومن ينقطع المطر تكون مغيمة يعني مخلص الحجي ماكو شمس مرات تزورنا وتروح . بالنسبة للشغل اذا صارلكم سنة بمنيسوتا وملاكين شغل يعني بواشنطن ايسوا هذا اللي اكدر اكولة وعراقيين قليلين هنانة جدا لان محد يجي بس المغضوب عليهم وبيها خضار هواية وبحيرات بس هاي كلها متكدرين تتمتعين بيها بس بالصيف اللي هو شهرين. وشكرا
الحمد لله والشكر حصلنا على الجنسية الاميركية بنجاح والمقابلة كانت سهلة جدا ولم نجد اي صعوبة بالاسالة وضباط الامكريشن كانو جدا متعاونين معنا والحمد لله وانشاء الله الكل ياخذ جنسية هذا البلد العظيم اللي اوانا وصرف علينا وانطانا حق اللجوء وقدملنا جنسيتة العظيمة اللي اي واحد بهاي الكرة الارضية يتمناها. وشكرا جزيلا
يعني كم مرة تريد تاجل سفرك؟ بس اريد افتهم وشنو هل عدم استعجال بالسفر انت رايح سياحة لو متهدد وتريد تطلع والله العظيم حرامات يقبلوكم اصﻻ وين الله ويرفضوك ويغلقون الملف ﻻنه صدك الله منطي جوز للي ماعندة سنون
زين اذا حضرتك عندك فلوس بيت كاش شتسوي بالمساعدات؟ يعني اقل بيت بالعراق مينباع اقل من 500000دوﻻر يعني اﻻمريكان نفسهم اهل الدوﻻر ميجمعون المبلغ باقل من 100 سنة فعزيزي نصيحة لوجه الله عوفك من المساعدات واشتري بيت واستثمر فلوسك ﻻنه البيوت دتصعد يوم ورة يوم وهذا مبلغك بعد كم سنة ميسوة شي ﻻنه اسعار البيوت في ارتفاع والمبلغ اللي راح تخسرة من المساعدات مراح يكون مثل المبلغ اللي انت راح تخسرة بعدم شراء بيت في الوقت المناسب وتاجيلها لمدة كم سنة
كل اللي اشتروا بيت كاش بامريكا ذكروا انه المبلغ هدية من احد الاقارب وهكذا وحسب اعتقادي محد راح يذكرلك انه اشترى بيت من فلوسة لانه اذا اشتريت بيت بالكاش راح تفتح عليك بيبان مراح تنسد نهائيا يمعود واحد اشترى سيارة بدفترين انطاهم كاش ورة ساعتين اجتي ال اف بي اي عليهم يحققون وياهم منين جبتوا الفلوس وانت اتريد تشتري بيت بمبلغ لايقل عن 100000 دولار او اكثر راح تنهي شكو حقوق عندك كلاجئ بامريكا
يمعود كول يالله امريكا هاي ارزونا تره مو العراق يافضل ياعلاوي الله يخليك ليش تخبلون الناس صحيح جمالها مو مثل باقي الولايات بس امينه جدا اتعس منطقه هي امينه ماكو داعي للتهويل الامور وكلنديال اكثر العراقيين سكانها والمكسيكان اريزونا ولايه رخيصه الي عايش على المساعدات تفيده والي عنده دخل يجي من العراق اكيد ارزونا رخيصه وراح تفيده تبعد 4 ساعات عن سان تياكو كلفونيا ولوس انجلس يعني تعيش بارزونا وتتونس بكالفونيا
تكدر تشرحلي شلون اللي عايش على المساعدات تفيدة لو هو بس حجي عندك عائلة انت وتاخذ مساعدات يعني اربع نفرات ومساعداتهم 335 والشقة ب 600 او اعلى بشوية رايح شايف غير وﻻيات لو بدربك من العراق ﻻريزونا طبعا تشوفها جنة يعني معقولة مشايف انت ناس شايلين مسدسات باﻻماكن العامة وباﻻسواق يعني بغير وﻻية اللي يشيل مسدس باﻻماكن العامة يسووه مسدس الله وكيلك يعني لو اكو امان اصﻻ الناس متشيل مسدسات يمعود حتى الشرطة مالتهم يخافون وبخﻻل الستةاشهر بقيت بيها قليل شفت شرطة موقفين سيارات بالشارع بسبب مخالفة او اي شي ﻻنه يخافون زين التراب مشايفة من يجي والدنيا تصير حمرة من التراب لو هم تهوييل اصﻻ المكسيكان باريزونا كلهم حرامية ومجرمين ووين ماكو واحد زايعتة الدنيا من المكسيكان يروح ﻻريزونا ﻻنه قريبة على المكسيك اخي العزيز مصارلك هواية انت جاي ﻻمريكا وممفتر وﻻيات وحتى لو مفتر حدك لسان دييكو مطالع اكثر يعني دا احجي الواقع مو تهوييل وثانيا وين اكو شقق ب 500 اكو بس بمناطق اشبه بالبتاوين وتعيسة جدا احنا العراقيين منكدر نعيش بهيجي مناطق
اللي موجود بولاية اريزونا خلي بس يكولي يامنطقة بيها الايجارات رخيصة وتكون زينة ببقية الخدمات العامة من نقل وفواتير الخ واي معلومات وتفاصيل عنها لاتقصرون وياية وحشاكم التقصير مشكورين وممنونين الكم مقدما
اريزونا متفيد بالنسبة للعوائل الجدد لانه ايجاراتها نوعا ما نفس ايجارات بقية الولايات المعتدلة ومساعداتها قليلة جدا يعني عائلة مكونة من اربع نفرات اب وام وطفلين يعطوهم 335 دولار شهريا كاش وهية الشقة غرفتين ب 650 يعني تجمل من جيبك. وحتى للاعزب مو زينة. جوها حار جدا شمس يومية بس عيبها اكو مناطق عبالك عايش بالفضيلية وامان ماكو وناس تحمل مسدسات بالشوارع والاماكن العامة هذا الحجي مو سامعة بس شايفة ومعايشة .واكو مناطق مثل شوارع بمنطقة كلينديل اصلا متكدر تطب بيها من تظلم الدنيا يعني عصابات ومخدرات . ومكسيكان هواية وهمة سبب المشاكل. واللي كاعد باريزونا حاليا راح يعرف شنو اقصد .يعني هية اريزونا مساوئها اكثر من محاسنها وبالصيف بشهر السابع او الثامن تجي عواصف رملية مثل بغداد وتصير الدنيا حمرة من التراب.يوم يومين وتروح. والشغل موجود عادي حلة حال بقية الولايات كلها بيها شغل واللي يكولك مابيها شغل هذا يحب يعتمد على المساعدات. هاي نقلتلك المعلومات للامانة لانه عشت بيها 6 اشهر وعفتها.
اني محتاجة اروح لاريزونا فترة ابقى علمود معاملتي وي المحامي فأي احد بيكم يعرف فندق رخيص او سكن وي بنات نتشارك اني محتاجة ابقى فد شهر او اقل وماعرف وين اروح ووين اجي حتى احصل سكن فالله يخليكم ساعدوني خاصة العراقين اللي همة باريزونا حاليا
وان شاء الله في ميزان حسناتكم منتظرة الردود الطيبة السريعة مع خالص الشكر والتقدير والاحترام
اختي العزيزة ارخص موتيل هو motel 6 سوي علي بحث وشوفي اي فرع قريب على المكان اللي تريدين تروحيلة باريزونا زين انتي عندج سيارة لو ماعندج ترة اريزونا جبيرة وينرادلها سيارة حتى تتنقلين بيها وماكو باصات هواية ترة
العزيز علي ليو .. احلى تعليق واجمل معلومات .. مو غريبة عليك كل تعليقاتك ومواضيعك مميزة .. وحقيقة الغرض الرئيسي من هذا الموضوع قراءة هكذا تعليقات ومعلومات مهمة .. شرفتنا ونورتنا وفرحتنا بردك اللطيف ومعلوماتك المميزة والدقيقة .. وانتظر المزيد منك ان شاء الله .. تقبل خالص تحياتي وشكري
اخوية الغالي الذكي .. والله كلامك صحيح نسيت شغلة الضريبة .. بس حسب ما اعرف راح ترجعلك نهاية السنة مو لو اني غلطان ؟ اما موضوع الفود ستامب فما اعرف اذا اشتغلت براتب 1600 تنقطع عنك لو لا ؟ واذا مرت فترة معينة ( مثلا سنة او سنتين ) تنقطع لو لا ؟ بس والله فرحتني لما كلت ابو ال1600 طاك .. ان شاء الله كل جماعتنا بامريكا يطكون اكثر واكثر . بس ع فكرة اني اعرف ولد سافر لامريكا هو وزوجته ودا يدرسون بالجامعة وبنفس الوقت يشتغلون بنفس الجامعة اثنينهم ومرتاحين واشترى كل واحد منهم سيارة ! شنو شغلهم وشلون اشتغلوا ما اعرف ! بس الاكيد دخلهم الشهري اكثر من 3000 دولار ( اللهم زد وبارك ) .. عموما .. تقبل شكري وامتناني لشخصك الكريم .
بشمهندس احمد .. حياك الله يا زميل المهنة .. شرفتنا ونورتنا بمرورك اللطيف وكلماتك العذبة .
ااخي العزيز اذا اشتغلت ب 1600 راح تحصل فود ستامب اقل شي 400 في حالة عائلة من طفلين وهاي مسالة الظريبة متتهين منها يعني تجيك ضريبة مرجع نهاية السنة بما يقارب 7500 دوﻻر هاي كلها تعرفها ومتقبل غلط اما اذا اشتغلوا اثنين بالعائلة كل واحد على 1500 فمراح يحصلون فود ستامب ﻻن دخلهم عالي اتمنة وصلت الفكرة
يعني لو تشيل ال400 بالشهر مال اكل ﻻنه متحتاجها ﻻنه عندك فود ستامب راح يكون المصرف 1400 يعني راح يصفالك 100 او 200 كاش بالشهر و مبلغ التاكس اي الضريبة بنهاية السنة واللي يقدر ب 7500 دوﻻر يعني انت دتجمع ب 800 دوﻻر بالشهر وانت متدري اتمنة وصلت الفكرة وكلها عايشة هيج والنجر بامريكا لو يطلع 2000 بالشهر لو ميطلع .
اللي يجي جديد ﻻمريكا ما انصحة يروح لسان دييكو سواء بالكاهون لو خار جها ﻻنه مراح يلكي شغل بس اتصور عن وجهة نظري اللي يجي من غير وﻻيات ويروح لكاليفورنيا ومشتغل بغير وﻻيات اتصور حتى لو بالمريخ هم يلكي شغل بس حبيت اعلق للي ذكروا بانه مابيها شغل وووو
انا عضو جديد في هذا المنتدى الرائع أسكن في ولاية واشنطن في مدينة سياتل الجميلة وانا من المتابعين لهذا المنتدى الرائع منذ اكثر من سنتين ولكني قررت التسجيل من بعد ماابعدت الادارة مشكورة بعض العناصر المسيئة التي كانت موجودة في المنتدى والتي منعتنا من التسجيل واخذ حريتنا بالطرح بكل عفوية وديمقراطية ...
أول مشاركاتي بينكم هو موقع رسمي حديث جدا يبين لكم الحد الادنى من الاجور في كل ولاية من ولايات امريكا وهو موضوع سأل عنه الكثيرين في الفترة الاخيرة فقط اضغط على اسم الولاية وسيظهر لك الحد الادنى من أجور العمل فيها , نتمنى الفائدة العامة للجميع
عمر عزيزي انت وجهتك مو لهيوستن ، اويلي عليه اني ادبرلي كم فلس و اشتري شقه بمكان زين احسلي ، لان اشو هاي مجمعات هيوستن كلهه بگ و گمل و ناس تدور مشاكل ، هاي جهالهم هيج !!! ... لعد الزلم شلون ؟ لا و فوكاها اسمهه بالعراقي ( مدينة الصراصير ) هاي شبيه بوش ؟ عاف امريكا طول بعرض و كعد بهيوستن
ههههههه الزلم الله ايدهم والمسدس قبل فترة بالسيارة اتلاغيت وي واحد بصراحة كسرت علي اتعاركنا يريد ينزللي بالترفك وسيارات لان ميهتمون ودخلة السجن عدهم سياحة
هو اني شخلاني اشرد من اريزونا لانه اخوانة المكسيك كلها مسدسات بالاحزمة وميتحجون
اللي لاحظته بعض الاخوة بهيوستن يشتكون منها بكثرة ومنهم الاخ ابو ليونا والاخ ابو فرقان وساخة وحشرات وسرقات وجريمة اخوان ليش ماتحاولون تغيرون من مناطق سكنكم اسألو عن المناطق النظيفة والآمنة بيها واتحولو ولو على عقود الايجار وباقيلكم اشهر عليها فاللي بيته مليان حشرات والاوفيس ما يقوم بمعالجتها فمن حقكم ان تشتكون عليهم ولو ثبت صحة الادعاء قانونا يصير من حقكم ترك الشقة بدون التعويض عن بدل الاشهر المتبقية من العقد. هذا بولاية مشيكن متطبق اسالو بولايتكم عن هل فقرة واتاكدو واخدو اجراءات قانونية ضد اصحاب المجمعات السكنية هاي . وان ضاقت السبل كولش والولاية باكملها قذرة وبيها جرائم وحقكم ضائع فعلى شنو باقيين ؟ حولو لغير ولايات افضل منها . بالتوفيق . ساوند .it
لاتوجد منطقة وسطئ بهيوستن بها مجمعات موزينة وبيها مجمعات جدا جيدة ورحت للاماكن الزينة الايجار اقل شي 1100 غرفة وحدة وهم. مو هاي المشكلة يردون دخل شهري 2700$ يلة ينطوك. اتمنى اللي دا يجي هنا يعرف علمود يخلص لان حرامات والله يعني اتصوري ساوند الوردة بيست كنترول يجي. اشتري سموك كرنيد علمود الحشرات اذا موهيج ميفيد زين اشتغل حتا اصرف ع الحشرات
معقولة اخ ستيفن يعني قابل هيوستن اسوء من اريزونا ؟يعني عشت باريزونا وية عائلتي لمدة ستة اشهر وبالصيف ويكولك اريزونا كلها عقارب وحياية وداعتك صرصر ماشفت كلها المجمعات تستعمل مبيدات وعلى حساب المجمع. لعد اذا على وصفكم انتو عايشين ببيئة تعبانة اخي اذا دتكول كتلوا واحد وحركوه ادري وين عايشين بسورية اخي حول اروح اطفر لاريزونا هية خطوتين يمكم او احول على غير ولاية ابرد والله اكو ناس بالمنتدى مسويين هيوستن ام الخير والخيرات ليش ما اعرف. يعني ماكو ايجار بمجمع زين بشغلة 800 او 900 معقولة؟ هو المنمم ويج مالتكم كلة سبعة وشوية ليش هل غلاء .؟
اخي هم جنت دايخة بسالفة الحشرات وهسة دخت اكثر أحنة ولايتنة كونيتيكت باااااااردة ثلج بس اريد نحول لتكساس اوستن اني قبل سألتك بس مجاوبتني (يصير منكعد بل مجمعات نروح ناجر لان يكولون بس بل مجمعات أكون وسخ وحشرات ) لان اني عندي خوف مو طبيعي من الحشرات بحيث الصيف اعيشة على أعصابي
الحلو بالموضوع انه اي ولاية باردة مابيها حشرات واي ولاي حارة متروسة حشرات وهذا الحجي مو من جيبي دا احجي عن خبرة ستة سنين.وامريكا بلد كبير ومشاكلة اكثر والمشكلة مو بس بالحشرات المشكلة بالامراض اللي تجي من الناس .
اخوي شما يكون المجمع اللي عايش بيه بس اعتقد انها افضل من المجمع اللي كنت عايش بيه بالعراق انت عالاقل وصلت هناك تحمل شوي وبعدها اترك المكان وشوفلك غير مكان لكن هي البداية ياريت كنت بنفس المجمع اللي عايش بيه انت الناس تحلم تزصل لامريكا شما تكون امريكا اقلها بلد عظيم
اخي العزيز امريكا بلد عظيم بس اكو ناس من غير بلدان نقلوا قذارتهم الى امريكا واني اتفق مع الاخ ستيفن بكل اللي ذكرة يعني اكو ناس وياك بنفس المجمع متعرف شنو تاريخهم يعني اكو ولايات مثل تكساس واريزونا ونيومكسيكو جاي تطلع حشرات بيها عمرنا كلة بالعراق مشايفين مثلها . شايف المجمعات اللي مابيها غسالات بالشقق واللي بيها غرفة مال غسالات يشارك بيها كل الناس بالمجمع تلكة الغسالة هية صايرة فايروس . اما بالنسبة للعراقيين اللي يحبون يورطون اخوهم العراقي فالموضوع طويل واذا تريد تكتب عليهم ينرادلك صفحات وصفحات
طبعا هذا جواب للمدعو الذكي ..... طبعا من اسمك يبين انت ذكي .....على العموم اني راح اجاوبك ...العمل بالمستشفيات كمترجم اذا ... طبعا اني أقول اذا حتى لو تحصله ما راح يكفيك تدفع به ايجار الشقة لان هذا الشغل الي جنابك تتكلم عنه مو full time مجرد انه من يريدون ترجمة ينزلوه بالفحة مال الشركة وانت ربك منو يحصله ...وثاني شي مو كل يوم يريدون يعني انت تصير on call زين اذا أسبوع ماكو شغل منو يدفع لي الايجار و قائمة الكهرباء والغاز والماي والتلفون والبنزين والانشورانس مالت السيارة ومصاريف الاكل ؟؟؟ حضرتك انت تدفع لي ؟؟ اهنا بامريكا تحتاج شغل ثابت حتى تعيش مو شكل يوم اكو ويوم ماكو ...وشغلة الترجمة مال مستشفيات هذا حاله . وهسة نجي لشغلة ثانية والي هي انه انت سالت اني شلون وضعي اتحسن وبس اشتغل سيكوريتي .....زين انت ليش عينك بس اتشوف شغلة السيكوريتي وليش ما ماتشوف اني كاتب انه اني أيضا اشتغل ببيع وشراء الموبايلات ؟؟؟ لو انه انت قصدا بس تشوف الي تحبه يا ذكي ؟ على العموم اني عندي سؤال الك يا ذكي العراقيين الي بامريكا شنو يشتغلون ؟ ممكن تكول لي الصراحة ؟
وطبعا قبل ما تجاوب انت اني صارلي 4 سنوات و 9 اشهر بامريكا و 90% من العراقيين يشتغلون منظفين بالفنادق او المولات او يشتغلون سيكورتي ...غير هذا ماكو .... والناس يريدون يعرفون الواقع مو انت كاعد تشوف الهم أحلام وردية وهي ما موجودة والسلام عليكم
اخي العزيز من علقت على موضوعك الله شاهد مكان قصدي انتقدك وانما حابب اناقشك. خلصت السنة الخامسة بامريكا صدك مشايف احد من العراقيين مشتغل منظف لا بفندق ولا بمول يمكن بعض النساء االعراقيات اللي يجون ميكون عدهم لغة وممشتغلين قبل يمكن يضطرون يشتغلون بفندق او منظف بمول .الشغل مو عيب واني مدا اعيرك انه دتشتغل منظف بس كان الاجدر بيك تشوفلك شغلة احسن لانه مستوااك يتطلب شغل احسن.
السلام عليكم اخواني وأخواتي ... مرت اربع سنوات ونصف على وجودي في أمريكا وبقت ثلاثة أشهر فقط لكي اقدم على الجنسية الامريكية بإذن الله. وأني راح احاول شوية اشرح عن الظروف الي مريت بها وشنو وضعي حاليا . طبعا انا أتكلم عن تجربتي الشخصية وعن رأي الخاص .... يعني مو تعميم.!!!! طبعا اول سنتين كانت صعبة جداً جداً وأول شغلة بديت بها كان بمعمل والشغل جان كلش كلش متعب ويكسر الظهر وأقسم بالله كل يومين العمال غير شكل لان يبطلون من التعب بس أني من غير جارة استمريت الا ان المعمل انسدت على حظي .... وأني بقيت بدون شغل وماعندي فلوس اهواية ... والله منا منا رغم انه أني خريج وأتكلم اللغة زين لان كنت مترجم .. اي ما أطول عليكم اخوكم بدء يشتغل منظف بحيث كل يوم كنت اتفل بوجهي بالمرايا وآكول شورطني واجيت .... طبعا أني اشتغلت بالتنظيف بعد ما يآست لان ما خليت شغل ما قدمت عليه بس ماكو جواب لذا أضطريت اشتغل منظف .... على العموم أني سنتين و يومية أكول ارجع للعراق و احجي ويا أهلي ويكولولي انت خريج ورايح لأمريكا تشتغل عامل منظف ... ترجع مو احسن.... طبعا حقهم بس أني صبرت وبعد شلعان الكلب وبنفس مكان شغلي حصلت على شغل سيكوريتي ( حارس أمني) وبعد ما بديت اشتغل سيكيورتي شوية حالتي النفسية اتحسن ... وكمت اشتغل به وبعدين خطرت ببالي أيضاً اشتغل بالموبايلات أبيع وأشتري على موقع الايباي والله اتوكلت على الله بديت اشتغل سيكوريتي وبنفس الوقت أبيع وأشتري تلفونات الله رزقني حالتي اتحسنت كلش زين والحمد لله .... وهسة الحمد لله مشتري سيارتين بفلوسي لا قرض ولاهم يحزنون وحالتي المادية كلش زينة .... وبقت ثلاثة أشهر حتى اقدم على الجنسية الامريكية وأصير غير بشر .... طبعا اذا تسألوني شخصيا من خلال تجربتي أني أقول الي عنده شغل رسمي بالعراق يعني موظف دولة لو أني بمكانه ما أجي لأمريكا ... اما اذا تشتغل بالمنظمات وشغلك مو دائمي فأمريكا بلد تكدر تبني مستقبل به لكن راح تتعذب اهواية اهواية ....... وهذا تجربتي ورأي انا فقط ..... والسلام عليكم
اخي العزيز يعني حضرتك متمكن من اللغة وكنت مترجم وحصلت شغل منظف يعني الله يساعد اللي جاي بطرك اللغة العربية كان الاحسن الك تقدم على شركات ترجمة وترجم للناس بالمستشفيات والدوائر واللي اي واحد يعرف شوية مصطلحات يكدر يشتغلها وكلش سهلة وخلال اسبوع تكدر تحصلها لو تكعد تدور بالنت وتخابر وتسال لانه اللي يدور يلكي شغل . يعني اللي يجي من النيبال هم ميرضة على نفسة يشتغل منظف. وثانيا اكو شغلة مكاعد تدخل بعقلي يعني صارت حالتك المادية كلش زينة من شغل السكيورتي اللي يدفع 10 دولارات بالساعة وانت سنكل .؟ ما اريدك اتحس انه اني دا انتقدك وانما بس دا اوضح يعني شنو اللي راح تغير الجنسية الامريكية من طبيعتك البشرية ؟ مدا افتهم تعرف اكو ناس باكت هوا من ورة موضوعك لانه اكو ناس بطرك اللغة العربية وكلشي ميعرفون معناتها هذولة محجوزلهم حمام من هسة حتى ينظفوه .
اخي العزيز طبعا درجتك كلش ضعيفة واللي استنتجتها من خلال الجدول اللي دازيه لحضرتك يعني الخط الاسود الصلب هو مستواك والخط المتقطع هو معدل النجاح اني كان عندي خمس الى ستة مواد اصلا كنت عابر بيها الخط المقطع ورسبوني بوكتها يعني انت درجاتك كلها اقل من الخط المقطع بهواية يعني لازم تشد حيلك وتعبر هذا الخط من تعيدة مرة ثانية
لتفكر بيها ماكو واحد مينجح هية فقط مسالة محاولات لا اكثر
الحمد لله على السلامة وبالنسبة للجنطة ترجع ليضل بالكم حتى لو تروح للمريخ ظاعت عدنا جنطة قبل خمس سنين ورة ثلاث اشهر رجعوها النا كانت رايحة لماليزيا لزكوا عليها عنوان بالغلط وراحت لماليزيا وثلاث اشهر يبحثون عنها ونسيناها وفد يوم اجانا تليفون من المنطمة يكولون تعالوا عدكم جنطة واصلة رحنا عليها شفناها يعني لو مراجعة هواية احسن لانه الغراض اللي بيها مدمرة والجنطة وسخة لانه من مطار لمطار ومن طيارة لطيارة ومخازن بس ولا شي بيها ناقص كل حاجاتنا بيها . بالنسبة لحالتكم انتو وحظكم بعد بس 95 بالمية ترجعلكم فترة اسبوع او اسبوعين ابدا مو كافية
السلام عليكم اخواني اني عندي 5 اطفال طلعلي موعد سفر ولغوه بحجه تشابه اسماء ومر 6 ايام وهسه اريد ارجع 2 من اطفالي للعراق همه بصف الخامس والسادس ابتدائي يعيشون يم عمهم بالعراق على الاقل يكملون مدارسهم وامهم تبقى وياي اخوان شلون الطريقه ؟؟؟علما احنا في تركيا
اخي العزيز مع احترامي لقرار حضرتك دا اشوف موضوعك مو مقنع بصراحة يعني لو بعمر الجامعات كان كلنا ميخالف يكملون جامعاتهم همة واحد بالخامس وبالسادس يعني هسة يبدي مشوارحياتهم وانتة تريد تنهيه بالعراق يم عمهم يعني مدا افتهم شنو العبرة من هاي كلها
السلام عليكم ورحمة الله وبركاته بعد التحية والتقدير للجميع هناك موضوع مهم جدا نعاني منه في تركيا وهو اختيار الدولة او المعروف بالاستيطان في حالات كثيرا الشخص يمتلك اقارب او اخ في دولة وتختار منظمة اليو ان دولة ثانية لهذا الشخص السوال المهم هل هناك طريقة تجعل منظمة اليو ان تختار لك دولة انت ترغب في الذهاب لها
وهناك سوال ثاني في حالة اغلقت ملفي في العراق iom وذهبت لمقابلة في تركيا هل اذكر ان لدي ملف او لا اذكر اي يعني هل في حالة اغلاق الملف يبقئ الاسم موجود ام يشطب من قبل المنظمة وتصبح معلوماتك غير متوفرة في العراق
مع الشكر والتقدير اخوكم ذوالفقار العراقي
ارجو الرد من الجميع
اخي العزيز اليوان اذا قبلت اسنيطانك فراح تكون اول دولة الك هية امريكا بغض النظر اذا عند اقارب او اصدقاء او كفلاء بغير دولة هذا هو نظام اليوان لان امريكا هية دولة الاستيطان الاولى اما اذا انرفض ملفك فراح يحولوك الى دولة استيطان ثانية ومتعرف شنو راح تكون يمكن كندا او استراليا او المانيا او فلندا هذا المتعارف عليه صارلهم سنين.
مرحبا اخواني وخواتي محتاجه معلومات عن كيفيه الانتقال الى ولايه اخرى الاجراءات الاداريه علما باننا منتهين من فتره المساعدات فقط نستلم الفود ستامب هل نبلغ منظمه الهجره بانتقالنا ؟ ثانيا ماهي ارخص طريقه لنقل الاثاث وشكرا اختكم عشتار
السلام عليكم اختي العزيزة
طبعا اللي ذكرتة الاخت ام اديان حول غلق الملف واعادة فتحة بالولاية االجديدة صحيح جدا اما بالنسبة لنقل الاثاث بما انه ولاية تكساس قريبة كلش على اريزونا واذا عدكم سيارة روحوا على ىمكتب uhaul اجروا سيارة مال حمل وانتوا تسوقوها بالاضافة الى هذا عدهم عربات تكعد عليها السيارة اربع تايرات وهاي العربة تنربط بالسيارة مال الحمل اللي راح انتو تسوقوها وراح تضربون عصفورين بحجر واحد هم راح تنقلون الاثاث وهم السيارة تشحنوها وياكم وتطلع ارخص هاي طبعا في حالة انه اثاثكم يسوة تحولوه
السلام عليكم اخوان عندي استفسار بخصوص معاملة SSI الخاصة والاموال المخصصة لغير القادرين على العمل القانون في ولاية كاليفورنيا لايسمح بدفع المبلغ المتراكم لسنة او اكثر بل يقسط على ثلاث دفعات فمالعمل لتحصيل المبلغ كاملا . ارجو من ذوي الخبرة مساعدتي في هذا الموضوع تحياتي
محد مراح يكدر ينطيلك المبلغ كاملا وعادة يكون 9000 دولار الى 10000 دولار ويقسطوها الك لثلاث دفعات اما الراتب الشهري تستلمة كل شهر عادي
صح الي يوصل راح يكون ممكن يحتاج الى المساعدات والفود والتامين والكاش في اول الوصول ,
ولكن بعد ايجاد العمل والتاقلم في كل شيء والوقوف على الرجلين مثل مايكولون ؟
راح يحس الشخص عند شراء اي شيء ويدفع كاش او عن طريق الفيزا كارت احساس اخر , وصدكوني بطاقة الفود مابيهة بركة ,
من تشتري من حسابك تحس بقيمته وبطعمة وبركاتة .
اول الوصول الى اميركا وعلى نيتي بعد شهر تقريبا وحصولي على الفود ستامب ؟ كنت مع احد الاصدقاء وصاحبته في احد الاسواق وعند وصولنا الى الكاشير مثل ماتعرفون عراقيين ونسابق بالدفع على نيتي قمت بدفع كل شيء عن طريق بطاقة الفود
صاحبي انكلبت خلقتة وضاج وكام ينطي الوان
بعد ما طلعنة وبقينة اني وياه استلمني صياح وعياط ليش اطلع بطاقة الفود كدام صاحبتي
كتلة على كيفك استاد فهمني شنو الموضوع كال هنا عيب هاي البطاقة طلعهة كدام الناس
كتلة اسف بعد ماعيدهة واني شمدريني
شكد حلو قبل كم يوم هوة يدفع بلاين واني على الاين الي جنبه
دفعت حسابي كاش وبعدين التافيت شفتة شافني وهوة مطلع بطاقة الفود كتلة هاااااااااااااااااا عيب عليك بعدك على الفود
وهاي السالفة قبل 3 سنين ونص من كالي هاي البطاقة عيب تستخدمها كدام الناس
200 مليون مواطن بامريكا اذا مو اكثر يستخدم الفود ستامب صارت عيب هسة
السلام عليكم اريد امتحن Fe ودزيت كل ورقي من العراق بظرف مغلق مثل ما طلبوا واندزت شهادتي من الكليه وكلشي واليوم اتصلوا بيه اهل الامتحان كلولي نريد شهاده جداريه من كلية الهندسه الجامعه المستنصريه احد عنده اي فكره شكد تاخذ وقت وشلون اطلعها من الجامعه لان اني بامريكا ومااعرف اي شي عن الموضوع ياريت اللي عنده تجربه يساعدني تحياتي لكم جميعا
اخي العزيز اني امتحنت fe قبل سنة ونجحت وعادلت شهادتي ومطلبوا الجدارية مني يعني اني كلش استغربت من طلبوا منك الجدارية شيسوون بيها الجدارية ؟
تحية طيبة مهندس محمد انشاء الله تكون بخير طبعا كلامك كلة صحيح بالنسبة للمدني بس لما شركة ncees عادلت شهادتي اعتمادا على ال سليبس من الجامعة التكنولوجية طلع المجموع الكلي اللي دارسة اني هو 165 كردت ومع ذلك ذكروا انه عندي نقص 2 semester credit hours deficiency in humanities وبعدين خاطبنة البورد اوف انجنيرنك ب اوريكون ولايتي وقرروا انه هية دروس مو اساسية واكدر ادخل الامتحان.
زين شعجب الاخت جامعة بغداد ودارسة 125 كردت وهية مدني واني مدني؟
كان المفروض تعادل شهادتها عن طريق ncees لانه يعرفون شلون يوزعون الوحدات لانه اختصاص بهاي الامور .
خويه العمال الي ماتوو موظفين بالاطفاء يعني بالدفاع المدني وصار حريق كبير من اشعه الشمس وخطيه ماتوو والله اكثرهم عدهم عوائل ايبجون الصخر وعلنوا عنهم بالتلفزيون اهنا علما ان اغلب سكان اريزونا سافرو الى غير ولايه لحين انتهاء موسم الحر اما الناس الي موجوده اهنا عراقيين وامريكان فمايطلعون بالشارع بالنهار فقط بليل وبالنهار اكيد تعرف السياره اله دور كبير والله اريزونا تلعب النفس ( تشبه القريه الريفيه بس شويه افضل ) واني ان شاء الله من احصل كرين كارت افلت الى غير ولايه بس هيه الحلو بيه رخيصه يعني تكدر اتقوي روحك بيه واتعرف حياتك اكثر بس هيه افضل من العراق من جانب الخدمات ماء وكهرباء وباعتبارك انته في امريكا واحلى مافي اريزونا هيه من تروح تتسوق انته وعائلتك اتشوف الترتيب والنظافه
ان شاء الله تسافرون وربي يسهل امركم للجميع بحق شهر رمضان
محبتي واحترامي للجميع اخوكم الوفاء الدائم
اخي كلامك كلة صحيح 100 بالمية واني كنت بيها 6 اشهر وقبل كم يوم رجعت لنفس ولايتي اوريكون . المهم محسينا نفسنا عايشين بامريكا صح شوارعها عريضة وشنو يعني حبيبي اكو مناطق متكدر تطبلها ورة السبعة بالليل يسلبوك راسا المكسيكان. وخاصة بمناطق نورثيرن وكلنديل وهاي يم محلات الخظار رانجو وكامل باك اذا سامع بيها ورة السبعة يعزلون وتصير جولة.وتلعب النفس على كولتك. بس الصراحة اني حرها عجبني وين اكو احلى من الشمس بس اذا الوضع الامني تعبان شسوي بالشمس. يعني الشرطة وحكومتها يكولون للناس شيلو سلاح بالشارع للحماية الشخصية وقانوني ولازم السلاح يكون مرئي يعني متكدر تضمة شتترجة من هيجي وضع.
اخي العزيز شنو علاقة الطابق بالطلبية انت انطي عنوانك وهو يجيبة حتى لو بالطابق العشرين بالعنوان ينذكر اسم الشارع و zip code ورقم ال apartment . واصلا سعي البريد راح يخلي الكتاب بصندوق البريد يعني مراح يسلمة بيدك الا في حالة كان حاجة كبيرة ومتدخل بصندوق البريد في هاي الحالة راح يسلمة الك.
قرات احدى الرسائل انه تكون المساعدات لمدة 3سنوات وقسم منهم يقول 5 سنوات والقسم الاخر يقول 8 أشهر
على الاخوة فى امريكا يعطونا الخبر الاكيد
شكرا لكم حبايبي
اخي العزيز الكاش بالنسبة للاعزب تستمر 8 اشهر وينتهي ويبقة بس الفود ستامب اذا كان ممحصل شغل او يقللوه اذا حصل شغل بوارد بسيط ويبقة الفود ستامب مستمر على ها الحالة اذا بقة شغلة كما هو يمكن يستمر 20 سنة مازال دخلك واطئ تستلم فود ستامب.
مسالة العوائل اللي بيها اطفال اقل من 18 سنة فالكاش يبقة للابد اذا العائلة بقت بلة شغل واذا لكة اي واحد بالعائلة شغل راح ينقطع الكاش ويقة الفود ستامب يقللوه شوية ويبقة مدى الحياة مازال الدخل واطئ. وكلما يزيد الدخل شوية يقلل الفود ستامب . بس انت اوتوماتيكيا بعد ان تلكي شغل راح سنة ورة سنة يزيد راتبك وبهاي الحالة متحس نفسك فد يوم ويكولولك دخلك صار عالي ومتستحق فودستامب.
اخي العزيز بجامة بازة اللاجئ يختلف عن المواطن الاصلي طبعا وهو ابن البلد شئت ام ابيت اذا متعرفها هاي المعلومة من تجي لامريكا راح تعرفها واذا انت بامريكا فبعدك جديد بمرور الوقت راح تشوفها. ثانيا الولد صوجة والامريكان بس يريدون لزمة على واحد حتى يشتكون عليه. .وربك ليدخل عراقي بهاي التجارب بامريكا لانه ناس مترحم هنانة .
اخي الحمد لله على السلامة اولا اخي العزيز انصحك انه اتصلح للمراة وترضيها باي طريقة حتى لو تضطر انه تقترض المال .. لانه هية معهاها كل الحق قانونا وهذا الشرطي اذا راد ايطبق عليك القانون راح جدا تتاذى.. حاول انه ادخل شخص ثاني وسيط بينك وبين المراة وربما المنظمة المسؤولة عنك قد تجد حل لك.. انا لاالومك لانه لاينفع اللوم الان لكن اخي التامين على السيارة جدا مهم .. هسة لو انتة ماذي السيارة مالتهة ومخليهة اتصير سالفج كان شلون؟؟ لو عندك تامين كان دفعلك كل فلوس التامين لكن حالتك هاي لازم تتحمل نتيجة عدم تطبيقك للقانون.. تحياتي
ابو سارة
الحمد لله على سلامتك اخي العزيز طبعا ربك خلصك ما اكول غير شي لانه الله يحبك نفس شغلتك صارت بولد عراقي هنانة باوريكون وهم مرة جبيرة بس سيارتها تفلشت وكان يجي زوجها وابنها ووياهم كامرات كبار وكاموا يسجلون موقع الحادث كاثبات واشتكوا عليه وحكموه غرامة ب 100000 دولار والولد العراقي طفر محد يعرف وين صار يمكن رجع للعراق. فانت احمد ربك واشكرة وراضيهم باي طريقة حتى لو تخسر فد شي بسيط ترة القانون وياهم ومهما كنت انت لاجئ وهما اهل البلد واي شي تحجيه ميفيد لانه الدولة واقفة وياهم ومتنطي بيهم وخاصة كبار العمر والمتقاعدين.
سؤال يشغل بالي من وصلت هنا ولحد الان لانه سمعت اجابات مختلفة جدا وهو هل فعلا اللي يشتري بيت او ياجر بيت تزداد عليه قوائم الكهرباء والماء ؟ يعني مثلا اذا كان كاعد بشقة 3 غرف ويتحول الى بيت 3 غرف ايضا وكان يدفع مثلا قائمة كهرباء على سبيل المثال 100 دولار راح يدفع من يسكن البيت اللي يشتري او ياجرا 200 دولار او اكثر؟ اكو هيجي شي فعلا؟ وهل اكو ضرائب لازم يدفعها اللي ياجر او يشتري بيت؟
لا ماكو هيجي شي اخي العزيز الفرق بين الشقة والبيت انه لمن تاجر بيت تدفع كهرباء ماء مجاري وزبالة واذا تشتري تدفع نفس الفواتير بس لمن تاجر شقة تكون في اكثر الاحيان مسؤول عن قائمة الكهرباء فقط واكو بعض المجمعات يخلوك تدفع الماء ايظا بس هاي الحالة كلش قليلة اكثرهم يدفعون الكهرباء فقط. بالنسبة للضرائب المؤجر ميدفع اي ضريبة بس اللي يشتري بيت نعم يدفع ضريبة سنوية .
مبروك مقدما على البيت وان شاءالله قدم الخير والبركه والسعاده
الان نضيف سؤال اخر وهو - لو العائله لديها اربعة اطفال فهل بامكانهم مثلا ان يشتروا بيت او شقه بغرفتين وصاله فقط لو القانون يفرض ويلزم رب الاسره ان يوفر لعائلته غرفة لكل طفل علما انه اطفاله الكبير 18 سنه والاخر 14 واصغرهم عمره 10 ستوات - علما انه رب الاسره غير متمكن والدليل انه اشترى الشقه ام غرفتين وصاله ولم يشتري بيت وايضا اشتراها على البنك واقساطات شهريه - خوش سؤال مو ؟
راح اجاوبك على سؤالك باللي اعرفة وهم الاخوة اللي عندة معرفة خلي يضيف او يصحح اتصور متاثر لانه من تروح تشتري بيت مراح يسالوك كم نفر انتو لانه ماالهم علاقة بيك المهم انت تدفع اقساطك اكو هواية ناس اعرفهم زكورتية همة بس اشتروا بيوت اربعة وخمسة غرف . وثانيا مو شرط واحد يكعد بالغرفة على هيج اعمار يكدر يكعد ثلاثة بغرفة اذا غرف البيت او الشقة كبار بس تدري اني اشوفها مترهم حتى لو تصير يعني الغرفة شكد متكون كبيرة راح تنسد من تخلي بيها ثلاث جربايات وخاصة الغرف هنانة بامريكا صغار اكبر غرفة اذا لزمتلها جربايتين كلش زين.
السلام عليكم اختي ورمضان كريم اختي ام مصطفى لي تجربة ليست بالقليلة في شراء بيت وساجيبك على سؤالك شراء بيت او حتى شقة (رغم انني لاافضل شراء شقة في امريكا ابدا) لايؤثر نهائيا على اية انواع مساعدات من الحكومة باستثناء الهاوسنك والسكشن ايت بمعنى انه يتم اعتبار قيمة القرض الذي تدفعونه الى البنك هو قيمة ايجار وبهذا فانكم على هذا الاساس مازلتم تدفعوا ايجار شهري ( ان صح التعبير )
اي سؤال او استفسار اختي اني حاضر وبالمناسبة لي موضوع بهذا الخصوص تجديه ضمن هذا الموضوع الذي جمعت فيه اهم مواضيعي
طبعا اخ صفاء كلامك صحيح وحلو بس اعرف ناس اتحججو عليهم الولفر وكلولهم منن جبتو مبلغ ال 20% من مبلغ البيت اللي هية ال down payment زين بهاي الحالة شتكوللهم. لانه حضرتك تعرف انه من تشتري بيت يذكر لازم تدفع اقل شي 20 بالمية من سعر البيت او يمكن حتى 10 واللي راح تكون مبلغ لايستهان به اذا لو فرضنا اشتريت البيت ب 200000 او 150000
صدكني الوفاء الدائم ما اريد احلف بس صدك اول مرة اسمع هاي الامور اللي حجيتها حضرتك ولو منك اني باجر الغي حسابي منهم واصلا مثل مكال الاخ مغترب بلا وطن بنك اوف امريكا تعبان حيييل واغلب المشتركين دا اشوفهم يرحون وية جيس لو يو اس بنك
تحياتي ونصيحة من اخ صغير حاول تتعلم لغة حتى لتعتمد على المترجمين ترة اغلبهم عربنجية وجاي يمشوها براس العراقيين الجدد .
مرحبا احبتي . أرجوا اعلامي لو سمحتم هل يمكنني السفر لاميركا بفيزا سياحية ومن ثم الزواج هناك ؟ وان لم يكن هذا مقبولا فما انسب طريقة للزواج , علما ان التي اود الاقتران بها تسكن امريكا وتمتلك الكرين كارد وبعد شهور قليلة ستمتلك الجنسية ؟ شكرا لكم .
اخي العزيز مدا اشوف اكو مشكلة اذا وصلت لامريكا بفيزة سياحة ومن ثم تزوج بامريكا حتى تكدر مترجع محد يلزمك هية محامي ومسالة فلوس لا اكثر وتكدر تنتضر بامريكا لحد متاخذ البنت الجنسية وهذاك الوقت راح تكون متزوج من امريكية وتتسهل عليك الامور
زين شنو إحتمالات الرفض ؟ قصدي يعني هم الجامعة مو شرط يقبلوني مو ؟ آني هاي النقطة اللي مادا أفتهمها كلش
هو ماكو شي اسمة رفض او قبول هية متطلبات تكملوها يقبلوكم اهم شي يكون GPA عالي لانه الجامعات تطلبة اي المقصود به المعدل .واذا كان معدلكم بالبكالوريوس على الحافة يعني بهال الحالة يقترحون عليكم تدرسون كم مادة اضافية حتى ترفع معدلكم وتوصلون الى ال GPA المطلوب . وهاي تاخذلها وقت انتو وشطارتكم يمكن سنة او اشهر قليلة او سنتين . ووراها يجي التوفل لازم تاخذوا كجزء من المتطلبات لدخول الماجستير. يعني بالمختصر المفيد بلاول عادلوا الشهادة وبعدين راجعوا الجامعة وشوفوا متطلباتهم شنو وهية تجي بالتدريج.
كلش أشكرك على الرد, يعني آني لازم أعادل شهادتي يم هذولة الشركات وبعدين هم يدزوها للكلية اللي أريد أقدم عليها لو آني أدزها؟ زين يصير أقدم على أكثر من جامعة؟ وشنو اللي أنطيهمياه بالضبط؟ شهادة الدرجات بالانكليزي؟ وشلون إذا يريدوها بمغلف من الجامعة مالتي؟ أكَدر أوصي أحد يطلّعها من الجامعة بالعراق وآني أدزها للشركة مال معادلة؟ لو لازم الجامعة يدزولهمياه؟ زين إذا ماقبلوني شسوي؟
كل شركة معادلة والها قوانينها بصراحة قوانين هاي الشركة ما اعرفها على الاكثر راح يطلبون ملخص المواد اللي انتو درستوها بالجامعة من الجامعة مالتكم ولازم تندز اما عن طريقهم بظرف مغلق ومختوم او احد المعارف او الاصدقاء هم يستلمها من الجامعة بظرف مغلق ويدزها لشركة المعادلة عبر البريد السريع وشركة المعادلة تستلم ملخص المواد ويشوفون هل المواد اللي درستوها هية كافية هنانة بامريكا لو عدكم مواد نقص اذا عدكم مواد نقص مدارسيها او وحدات مو كافية راح ينصحون بدراسة هاي المواد حتى تجيبون درجات زينة ويرتفع المعدل وتكون الشهادة معادلة للشهادة الامريكية . او يجوز بالجامعة مالتكم انتو دارسين مواد كافية وميحتاج اصلا تدرسون فبهاي الحالة راح يعادلوها مباشرة. وبعد ما الشهادة تتعادل اذا حبيتي تقدمين على جامعة راح الجامعة تخاطب شركة المعادلة وتطلب منها نسخة وهمة يقررون . اتمنة يكون شرحي كافي واي سؤال اني حاضر
السلام عليكم اني صارلي وية بنك اوف امريكا سنتين ونص وكل صغيرة وجبيرة اعرفهة عنه لانه اي واحد من اصدقائي ومعارفي يريد يفتح حساب بنكي اخذه الهم وكومة اساله واجوبة.. ال paperless ليس له علاقة بالحساب المجاني ام لا .. هم يفضلون الحساب اللي يكون بدون مايدزولك اي اوراق للبيت لانه هذا اصرفلهم .. هاي الخاصية تكدر اتفعلهة من خلال الدخول على حسابك البنكي اون لاين .. هناك حساب ينفتح للطلاب وهذا يكون مجاني ولكن.... يجب ان تكون طالب فعلا يعني مو كلاوات لانه اذا حسوا بي انه هاي كلاوات راح ايغلقولك الحساب .. الاهم من هذا انه لازم يكون عندك دايركت ديبوزت للحساب حتى ماتكون عليك ضريبة شهرية او رسوم كل راس شهر بمعنى انه يكون عندك راتب ينزلك اما كل اسبوع او اسبوعين او كل شهر على حسابك ... هسة نجي للمهم اذا هذني كلهن ماعندي شلوووووون؟ تفتح حساب ايسموه e-banking اللي هوة انه يكون تعاملك وية الحساب فقط اون لاين او من خلال الATM يعني تودع وتسحب وتحول عن طريقهم فقط حتى تنعفي من الرسوم الشهرية لكن بس توصل يم التيلر عني الموظف ابو الشباك اللي داخل البنك راح تنحسب عليك خدمة وراس الشهر ايحسبون عليك رسوم بالضبط ما اعرف شكد.. او تفتح حساب عادي ولكن لازم تفتح وياه حساب التوفير اللي همة ايسموه السيفنك و يجب ان لايقل المبلغ في السيفك دائما وابدا عن 300 دولار .. بس يقل عن ال300 دولار راح يحسبون عليك رسوم راس الشهر .. اغلب العراقيين يفتحون ال e-banking ومن يشتغل او من يطلع تقاعد (كلاوات) !!!! راح ايحول على النوع العادي .. وابوكم الله يرحمه.
تحياتي
ابو سارة
شكرا اخ صفاء على مداخلتك وكلامك كلة صحيح واتصور الاخ الوفاء الدائم قصد هذا الشي ومفتهم غلط انه الحساب يكون بفلوس او مجاني.
اختي العزيزة فتح الحساب باي بنك يكون مجاني بامريكا وماكو اي رسوم عليه. يعني ما اكدر اتفق وياج باللي ذكرتيه. اما بالنسبة لتجييك الحساب ما الة علاقة بال paper less او اونلاين هو تفتحين اشتراك اونلاين ويكون مجاني وتجيكين الحساب شنو نشتغل وننطي 9 دولارات كل شهر ؟. متكوليلي منو كلج هذا الحجي؟ انطيني رقمة خلي ارزلة على هل معلومات الغلط
معلوماتكم للاسف مو دقيقة يعني الpaper less واذا يدزون اوراق بالبريد هية كلها مجانية. ماكو شي اسمة مجاني وشي ندفع عليه 9 دولارات ماكو هيجي شي. الحساب دائما مجاني ومدفعين عليه سنت واحد. يمعودة همة يتوسلون بينا حتى نفتح حساب ومجاني ومرات يكواون اذا تفتح حساب ننطبك 150 دولار على رصيدك وبلاش.
تسلم اخويه انيس متعلاف اني شكد فرحان بردك ...اذا جان بالتقديم ماكو مشكله ..فيعني ماكو مشكله لان بالسفر حته لو ممطابق الاسم قابل همه رايدين محرم بالمطارات ...اني ممكن اغير جوازي بس المشكله باجات الصحافه وكتب التايييد نفس اسمي بالنكليزي يعني لازم اغيره كلهوهذا مستحيل لان قسم من الجهات الي اشتفلت وياهه هسه مموجوده بالعراق يعني لازم اغير جوازات اهلي وهيه خمس جوازات ..بس اذا انته نتاكد ماكو مشكله بالتقديم فيعني ماكو مشكله ...اني اشكرك اخويه الورد تسلملي
اخي العزيز بالتقديم مراح ياثر وثانيا انت من توصل امريكا اصلا اسمك مراح ينذكر بهويات اولادك لانه يعتمدون على اللاست نيم (last name ) يعني اسم الاخير او اسم الجد عدنا يعني راح يكون اسمهم بالهوية واسم جدهم اما بالنسبة الك راح تكون اسمك واسم جدك كذلك.
شوية زحمة اخليهم يعوفون اشغالهم وحياتهم ويروحون يدورولي شقة وهم احتمال نظرتهم تختلف عن نظرتي,يعني يشوفوهه زينة وكلشي وبعدين ماتطلع مثل اللي اببالي
فكلت اخلص شغلتي بنفسي عالنت احسن
اتمنى هالخيار متاح وامن
تحياتي
دكتورتنا العزيزة اني لو بمكانج انسق وية الجامعة حتى احصل مكان باقسام داخلية احسن الج واصرف وعدا هاي الطريقة مراح تكدرين تاجرين شقة بوحدج معندج لا اوراق لا مستمسكات لا سوشل لا هوية على شنو ياجرولج؟ او تخلين واحد عرف ياجرلج ويكون الكفيل الج بالعقد . او تنتضرين لحد ماتوصلين وتاجرين بعد ماتشوفيهم اوراقج من الجامعة
زميلي العزيز اذا كنت تقصد موضوعي الذي انزلته انا قبل فترة عن قرار فيه امكانية احتساب خدمة العاملين مع القوات الامريكية لغرض الجنسية فاظن ان الموضوع قد دار فيه جدل طويل ووصل الاغلبية من الاعضاء ان القرار لايشمل العاملين بشكل عام وانما من يحمل اقامة وخرج من امريكا ليعمل في العراق وافغانستان حصرا اذا كنت تقصد هذا الموضوع ،، وتريد روابط القرار الامريكي بهذا الخصوص والموقع من الرئيس اوباما في اواخر السنة الماضية فانا مستعد لتزويدك بها مع الاحترام لشخصك الكريم
اني متخرج قسم القانون كلية اهلية معترف بيها اريد اسافر لامريكا لجوء من عمان او تركيا بس اكو شغلة وكفت شعر راسي وهي انه امريكا متعترف بشهادة قسم القانون و لازم اعيد من بداية يعني حالي حال ابو الاعدادية ؟؟ اكو ناس كالولي ماكوا هيجي حجي تكدر تعادلها بس ميخلوك باختصاصك و قسم كالو تكدر تكمل و همة يعينوك و كثر الحديث ..... واني بصراحة كلش ضجت .. فاريد اعرف منكم شنو سالفة شهادة القانون.. الي يعرف شي ارجو المساعدة بمعلوماتكم
اخوكم بلال المسكين
[/b][/color][/size]
اخي العزيز سامع بطب الاسنان شكد تعيسة بامريكا شهادتك اتعس منها بعد وانساها اصلا . لازم تعيد من البداية وفلوس كومة وثانيا لتزعل مني لازم تعرف تحجي انكليزي فول حتى تكدر تحجي بالمحاكم او بقضايا الناس نصيحتي الك تعال هنانة وشوفلك عير اختصاص وجلب بيه وانت لمن تكمل معادلة القانون وتتعلم انكليزي زين ويعترفون بشهادتك راح تلحك تكمل غير كلية نصيحة من اخ صغير عوف شهادتك ولتضيع وقت
اخي ابو احمد حبيت اتأكد من عنوان ال UN في انقرة . . شكراً لك
اخي العزيز الذكي
اني قابلت ب اسطنبول و بالامنيات ب التحديد بس كان عندي اوراق مرضية كنت ارسلها يومياً لتقريب الموعد . نعم كان موعدي في سنة 2014 والظاهر استجابوا الي . والي اتصل بيه قالي الي ب اسطنبول كانت فقط تسجيل . . . وهاي تكون الاولى . طبعاً اشكر لك اهتمامك .
واتمنى من الي يعرف عنوان ال Un مال المقابلات ب انقرة يكتبلي العنوان واكون شاكراً .
عنوانها نفسة اللي حضرتك ذكرتة برسالتك فوق وبس كولة لابو التكسي هاي العبارة راح يفتهمها على السريع وياخذك الها فورا
قبل ساعات اتصل بي احد الاشخاص من مكتب ال UN في انقرة . وقال سوف نقوم ب تقريب موعد مقابلتك وفعلاً انطاني موعد قريب بهذا الشهر .
ياريت الاجابة على هذه الاسئلة :
ليش مقابلتي ب انقرة . ؟ . ليش مو اسطنبول . ؟ شنو الهدف من هاي السفرة . ؟
ماعندي فسفورة ولا شئ . شنو الهدف من المقابلة . هل هي اعادة نظر في قصتي . اقوالي . ام الى غير دولة مو امريكا . بلكي كولمبيا . ؟
سألته عن عنوان ال UN كالي نفسه القديم . . ال موجود على ورقة unhcr
الي هو
.. birlesmis milletler multeciler yuksek الى الخ
اتمنى المساعده وشكرا
اخي العزيز حضرتك مقابل مقابلة اولى بانقرة وجماعة اليوان ما اقتنعوا بكلامك او شافوا قصتك مو بذات الاهمية فقرروا ان لا يعطوك ورقة التي بها فسفورة يعني مقبلوا لجوئك وهسة ديريدون يعيدون مقابلتك.هذا احتمال اول . الثاني يجوز انت اصلا ممقابل ولا مقابلة وانت من جماعة اللي اعطوهم موعد مقابلات اولى بعيد في سنة 2014 او 2015 وهسة قرروا يقربون مقابلتك ولازم تكون المقابلة الاولى بانقرة حتى تاخذ الفسفورة اذا اقتنعوا بكلامك . والثانية والثالثة تكون باسطنبول. اتمنى انه جاوبت على سؤالك
السلام عليكم اخواين الحمد لله استلمت الفيزا الايطالية الي بصمت بيها في السفارة في بغداد سؤالي اخواني الكرام بما اني عندي فيزا ايطاليا شنغن هل شرط ان اسافر الى بلد الفيزا ايطاليا من العراق اولا ام استطيع ان اسافر من العراق الى اي بلد على سبيل المثال السويد ؟؟ اني سمعت ان السفر يجب ان يكون الى بلد الفيزا اولا هل هذا صحيح ؟؟ مستعجل كلش على الرد اخواني خلال باجر او بعده لازم اسافر
اخي العزيز اني اسف اكولك فيزتك غير صالحة لاغراض اللجوء لانه مبصم بالسفارة وهسة بصمتك معممة على دول الاتحاد الاوربي وين متروح تطلب لجوء يرجعوك علة ايطاليا . يعني تكدر بس تزور اوربا بس متكدر تطلب لجوء بيها .
حبببي ستيفن اللي شفتة خلال عيشتي بفينكس لمدة ستة اشهر انه المطر ارحم من المكسيكان اللي يشيلون سلاح بالشارع وبالمولات وبالولمارت وباي محل او مكان تطبلة وبصورة قانونية وشتترجة من هيجي مدينة اصلا انت شوفتك للسلاح ويكون ظاهري ميشعرك بالامان واصلا فينكس متحس بنفسك عايش بامريكا . وميخلة يوم من الايام بفينكس ومتسمع بالتلفزيون اكو جريمتين او ثلاثة قتل او مقاومة وية الشرطة .بصراحة حرها حلو يعني فرق عن اوريكون بس مو امان نهائيا حتى اخطر من تكساس وبالنسبة للشغل بيها هواية ورخيصة هواية ارخص من اوركون بس مكدرت اشوف الشي اللي يناسبني واللي يدفع زين فراح ارجع لشغلي باوريكون .كل هذا الحجي من وجهة نظري يجوز يجي واحد من العراق راح تعجبة لانه ممجرب اوريكون او مرايح لغير ولاية حتى يقارن. وهية مسالة قناعة بالاول وبالاخير
اذا قصدك انك خرجت من الولايات المتحدة الامريكية بعد اصدار وثيقة السفر الترفل دوكيومنت ورجعت او راح ترجع لغير ولاية الجواب نعم اني خابرت الامكريشن بخصوص احد كرايبي وكالوا الفترة تحسب من اول يوم اعلن عنك بانك لاجئ احسب يايوم انتة دخلت امريكا التاريخ موجود بالوايت كارد اذا صار سنة انتة يحق الك التقديم لان اني قدمت لكرايبي واجاه النوتس اكشن بس الفرق الوحيد راح يكون هو لازم تلكى دكتور مختص او يتعامل مع دائرة الهجرة حتى يكمل الك الفحص الطبي لقاء مبلغ مالي 300 دولار اقل اكثر هنا هلكد اخذوا منا يملي الك الفورم i.693 ورة مينطي الك تملي الفورمات البقية هواي سهلة بالبيت سويها ودزها تكدر ترجع اي ولاية تريد محد الة علاقة بيك اكو شغلة مهمة مثلا انتة رحت لولاية كاليفورنيا او اي ولاية اخرى وقدمت من تاريخ التقديم لتاريخ بصمات الاصابع متكدر تغير تلك الولاية يعني اذا قدمت باي ولاية لازم تبصم بعدين تغبر قبل هذا الوقت لايجوز
اتمنى ان اكون قد اجبت على سؤا
ابو ليونااااااااااااااااااااااااااااا
عاشت ايدك اتخويه بس اكو فقره ما افتهمتها هسه انا بولاية نيوهامشير بمدينة اسمها ناشوا راح اقدم على الكرين كارد بعد شهرين بس وراها راح انتقل على مدينة ثانيه بس بنفس الولايه ويمكن بعدني ما راح اكون سويت البصمه الاصابع هاي تاثر لو شلون
ميصير تحولين قبل بصمة الاصبع ديري بالج
ما اتصور اله علاقة اخ ستيفن لانه همة ديحولون ضمن نفس الولاية وممغيرين الولاية
ممكن احد الاخوان يرفدني بمعلومات عن اوريغون وعن الايجارت وعن العمل وانا جدا ممنون
محبتي واحترامي
اخوكم الوفاء الدائم
اخي العزيز اختي العزيزة اني كنت عايش باوريكون لمدة خمس سنين واتحولت الى اريزونا قبل ست اشهر وطبعا راح اشرد من اريزونا وارجع لولايتي طبعا اني احب الحر واللي عايش باوريكون يعرف شنو اقصد بس اكتشفت انه اليوم الواحد باوريكون بمطرة وبردة يسوة كل اريزونا لانه هنانة حكم المكسيك ميحكمون امريكان وولاية مو امينة ونسبة الفوضى بيها عالية وحتى ناس تشيل سلاح بالاماكن العامة تخيلوا واحد يشيل مسدس او غير سلاح بمكان عام وقانوني شتترجة منها. صدكوني ما اجيت لاريزونا غير بسبب الحر لانه احب الجو الحار ولسبب اخر شخصي بس هية رخيصة ارخص من اوريكون بهواية خلي بالك والايجارات باوريكون اغلى بس شغلها يدفعون اكثر يعني طلعت نفس الشي والجو تعبان باوريكون بس طبيعتها تسوة مليون اريزونا. السبب الثاني اللي خلاني اعوف اريزونا انه مكدرت احصل شغل بمستوايا واللي اني كنت اطمح بيه .تحياتي
[/size][/size][/size]السلام عليكم اخوان قبل فترة طلبت مساعدة (اللي يعرف احد باندنوسيا ثقة يتصل بي لان راح اطلع هذا الشهر) ومحد جاووب بس هسة حمدالله لكيت واحد مضبوط من العراق ويطلع مباشر الى استراليا وبضمان ان الفلوس تطيه على شكل دفعات يعني اخر دفعة من توصل السواحل الاسترالية . اللي ايريد مساعدة ويطلع يتصل بي على الاميل email@example.com اني موجود حاليا
شنو عندك الكيا فارغة وتريد عبرية هسة انت تورطت تورط العالم وياك ليش؟ يعني شلون يطلع مباشر من العراق رحمة الاهلك ماكو ترانزيت شي واحد يرتاح زين اذا مباشر من العراق لاستراليا ليش ينطي فلوس دفعات ؟. زين الشغلة اشو هم بيها سواحل استرالية هية مو مباشر من العراق؟ اخي هذا الدرب غلط ونسبة نجاحها 2او خمسة بالمية والباقي بالبحر وياما عالم راحت بالبحر شايفة شلونة البحر حقك مشايفة .
الحضانة بامريكا من حق الام وماكو اي قوة على الارض تمنعها من حضانة اطفالها للاسف طبعا. الا في حالة الام تنازلت عن الحضانة للاب او كان الاب قادر على اثبات انه الام حالتها النفسية والعقلية لاتسمح برعاية الاطفال. عدا ذلك الام ملزمة برعاية الاطفال لحد سن 18
اللي يدور مساعدات ليجي للاريزونا لانه اريزونا الولاية رقم واحد بقلة المساعدات واللي يريد شغل اكو خير من الله اني صارلي 3 اشهر بيها عايش واتحولت من ولاية اوريكون بعد ان عشت بيها لمدة خمس سنين واريزونا جوها حار مثل بغداد ومكسيكان هواية بيها وجريمة بيها هواية هذا اللي شفتة يعني مشاكلها هواية بس اللي يروح بطريقة محد الة علاقة بيه . واني شخصيا ما انصح لاجئ جديد يجي لاريزونا لانه مساعداتهم كلش قليلة
نورني مرورك اخي الذكي بصراحة المنطقة اللي ساكن بيها بهيوستن والمجمعات اللي يمي اقل شي 630 غرفة وحدة والمجمع اللي اني ساكن بي الغرفتين اللي تحجي عليهن ب 800يمكن لان قريب على كل شي ومبي مشاكل والشقة ام الغرفة الواحد ب 700 وبالنسبة الي بصراحة الفود ستامب ميكفيني بلاحسد والشغل الولمارت اللي بويست هايمر ب 7 وربغ والا لغة زينة
ومن نزلت الموضوع اني حجيت عن المكانا اللي اني اسكن بي والمجمعات القريبة مني
اخي العزيز ابو ليونا هاي اسعارك كلش غالية يعني غرفة وحدة وبتكساس و ب700 يعني اللاجئ الجديد ممجبور يكعد بهيج سعر غالي يعني اكو ارخص بهواية وهم راح يوفرلة فد 200 دولار بالشهر . بالنسبة للفود ستامب ما اعرف شنو اعلق على كلام حضرتك من دتكول ميكفيني بصراحة هاي اول مرة اسمع من شخص بامريكا يكول فود ستامب ميكفيني . اذن حالتك استثنائية وميصير تعممها على الكل لانه اكو شخص يمكن يجي بنفس حجم عائلتك ويشتغل ب 7.25 ويكعد ب غرفة وحدة وب 450 وفد ستام مكفيه ويجي راس الشهر موفر يمكن ورقة لو ورقتين وممجبور يكمل من جيبة الخاص. ارجو من حضرتك تتقبل مداخلتي ومثل مذكرت مقصدت الانتقاد وانما التوضيح
البارحة جنت بالمنظمة وشفت شي وحبيت التنويه لاستفادة الاخوة رحت وي صديقي لان يريد يقدم على شغل وجديد متحول لهيوستن شفت بنية عراقية تبجي وبما انه كلبي ميتحمل رحت سالتها يابة عيني شبيج احجي يمكن نكدر نساعد المهم اللي عرفتة منها كان الاتي الاخت صارلها شهر واصلة لهيوستن وتسب وتلعن المدينة استفسرت منها عرفت انه السالفة سالفة شغل وكالت ماكو شغل هنا كلت صدك جذب يمعودة المدينة مليانة شغل ردت وكالت الاجور قليلة 7 وربع بالساعة السؤال اخوان هو احنا لاخبرة ولاعمل سابق بامريكا واول شهر شغل شكد يردون ينطون للواحد وللامانة ولكثرة الاخوة اللي يردون يجون لهيوستن وحتى تحسبها صح شوف المصاريف هنا
علئ سبيل المثال اني
الايجار 525 دولار الكهرباء والماء 75 التلفون والنت 82 الانشورنز 45 دولار بانزين السيارة 50 اسبوعيا لان شغلي بعيد موبايل 45 دولار 100 اضافية للاكل 120 دولار عندي مصروف طفل واحد
هذا الشغل الاعتيادي اذا كنت تريد تحول وعندك اخوان وياك تفيدك اذا وحدك تفيدك اذا تريد زوجتك تشتغل تفيدك
اما اذا كنت ضمن عائلة مكونة من 3 نفرات او 4 وتريد بوحدك توفر الهم عيشة زينة اهنا التحويل مو من صالحك
ملاحظة : حتى تكدر توفر الك مصاريفك كلها وبوحدك لازم تشتغل شغلتين يلة تكدر تمشي امورك
على ضوع مصاريفي انتة قيس وضيف واطرح راح تعرف شكد مصاريفك الشهرية
علما الايجارات غرفة وحدة هنا بين ال 630 الى 700 بمجمع لاباس به ومن ال 1100 و1300 للمجمع الطاك
هاي الاسعار تضيف عليها اللي ذكرتهن سابقا
اظن هسة وضحت صورة هيوستن للجميع احسبها صح راح تعرف يفيدك لتحويل من غير ولاية ام لا
ابو ليونااااااااااااااااااااااااااااااااااااااااا
اخي العزيز ابو ليونا الورد طبعا موضوعك حلو وشيق ويفيد العوائل الواصلة حديثا واللي يفكر يجي للولايات الجنوبية الرخيصة حتى يعرف مقدار الدفع للشغل بس احب انوه على شغلة صغيرة وارجو ان تتقبل مداخلتي اتصور الارقام اللي ذكرتها حضرتك لشقة غرفة وحدة 630 الى 700 هذا حييل مبالغ بيه مقارنتة بتكساس تكدر تلكي احسن شقة وغرفتين ب 550 الى 600 ثانيا ذكرت حضرتك انه تصرف 100 دولار اضافية على الاكل ؟ شنو اخي ماعندك فود ستامب؟ مع احترامي لراي حضرتك اتحدى اي شخص بامريكا يكولي اني الفود ستامب مالتي ميكفي واضيف من جيبي فلوس حتى اشتري اكل. اكو شغلة ثانية الناس ممجبورة تشتغل ب 7.25 للساعة وذاك ولمارت ديعين ب 8 الى 8.20 بالساعة واغلب العراقيين ديشتغلون بولمارت واصلا ديكولون ميريدون خبرة ولاشي يعني اللي يدفع عرباين بولمارت دياخذ 8 بالساعة ولو كنت اني قريب عليك كان من باجر اشغلك بولمارت اذا كنت دتاخذ اقل من 8 طبعا .ماعندي واسطة ولاشي بس امتحان تعبرة يخابرون عليك وهاي هية ومو كل واحد يكدر يعبر الامتحان لازم يكون وياك واحد يعرف الاجابة . اتصور همة مو غشمة حاسبيها يعني اللي يشتغل بوحدة يدبرها بس على الكدر بس ما تصور راح يجمل من جيبة . وبالنهاية اني اشكرك على موضوعك الشيق واني ترة بس حبيت اوضح كم نقطة ومقصدت الانتقاد بالعكس قصدت التوضيح.
مرحبا اصدقائي الاعزاء انا عراقي مقيم في اوربا ومتزوج من امريكيه مقيمه معي في اوربا وعندنا اولاد يحملون الجناسي الامريكيه علما اني لااحمل الا الجنسيه العراقيه سؤالي هو اني قررت الهجرة الى اميركا مع عائلتي فهل انا بحاجة الى كفيل علما ان زوجتي ليس لها عنوان في اميركا لانها عاشت معظم عمرها مع والدتها الاوربيه ؟؟ ارجو منكم المساعدة وتحياتي لكم
اخي العزيز تكدر تروح امريكا بعد ما زوجتك تجي لامريكا وتسويلك معاملة باعتبارك الزوج وزوجتك امريكية بس اذا تريدون كلكم مرة وحد تجون لامريكا فهذا مستحيل حسب اعتقادي الشخصي
اخي العزيز انيس بامريكا اللي يمشي عدل محد يوصل يمة هاي اولا وثانيا صدك مدا اشكك بمصداقيتك وامانتك ولكن الشي اللي سويتة ميدخل العقل يعني شلون تسوي ديبوزت لشيك مرتين ولبنكين مختلفين؟حتى لو تجربة اصلا ميصير حتى تفكر بيها يعني لو انت متسوي شي ومتخابرهم وتكوللهم صار خلل بالموضوع يسوولك مشكلة جبيرة وبس الله يخلصك منها
يعني يشتري تاير لو ويل كب اونلاين ؟ هاي شلون دبرتها ؟ اخي العزيز ارخص شي الولمارت اسعارة مناسبة وارخص حتى من ال auto zone واذا ردت ادوات احتياطية مموجودة بالولمارت روح على auto zone هم رخيص ال ebay يعرضلك حاجة على اساس هية جديدة يرسلك حاجة اخو الجديد ومستعمل عدنا تجارب وياهم ونعرفهم الاخوة الجدد ميعرفون يريد حاجة راح دزها اونلاين وميعرف شنو نوعيتها
للرفع وسنوافيكم بارتفاع الاسعار الباوند الواحد للطماطه دولارين وخمسه وستون سنت يعني الكيلو يعني 5 دولارات و36 سنت للكيلو 5.36 * 1250 سعر صرف الدينار =7600 دينار كيلو الطماطه حسب اسعار الولمارت لهذا اليوم
هو اللي يريد يتسوك فاكهة وخضرة يروح لولمارت ويشتري باوند الطماطة ب دولارين وشوية ؟
اخي العزيز كاتب الموضوع تحية طيبة لحضرتك نشكرك كثير لنقلك صور وتجارب حقيقية لاقاربك وهذا دليل على حرصك لتقديم المعلومة للاعضاء بس حبيت انه انه على شغلة انه اللي ذكرة الاخ صفاء الكرخي صحيح مية بالمية لانه مستحيل شخص ماعندة الخبرة الكافية بامريكا ولا شهادة وخصوصا ولاية مثل نيومكسيكو انه شخص يشتغل ب 2400 دولار بالشهر وراتب تقاعدي للام ب 1400 هذا المبلغ كثيرا مبالغ به يعني لو تحسب ال 2400 وتقسمها على ساعات العمل اللي هية 160 ساعة شهريا يعني الشخص ديطلعلة 15 دولار بالساعة وهذا شي غير منطقي في البوكركي. اما الراتب التقاعدي فهو يسموه ssi income وهو ثابت مع تغير جدا بسيط بين ولاية واخرى والراتب التقاعدي هو 670 دولار شهريا مقطوعة اذا كان شخص واحد غير قادر على العمل اما اذا كان اكو شخصين بالعائلة يحصلون تقاعد او بالاحرى هو مو تقاعد هو يسموه معونة الحكومة للذين لايقدرون على العمل بس مرض او عوق فيكون 1100 دولارلشخصين . المهم بس حبيت اوضح حتى القارئ يكون عندة فكرة عن العمل والتقاعد وشنو الاشغال اللي مطروحة للعراقيين بالسوق الامريكي . اغلب العراقيين اللي ديجون بالوقت الحالي ديشتغلون بالولمارت يدفعون عربات مال التسوق طبعا مو كلهم بل اغلبهم واعرف ناس عراقيين صارلهم 5 و ستة سنوات بامريكا يشتغلون بالولمارت يدفعون عربات وياخذون راتب 9 الى عشر دولارات بالساعة هذا المعدل للراتب اللي يكدر يحصلة الشخص الجاي جديد بامريكا او حتى اللي صارلة سنوات وماعندة شهادة .
السلام عليكم يا أخوة الايمان أن شاء الله بعد ما أكملت المقابلتين الهجره والوفد وأكملت الفحوصات أخبرت الكفيل بأن ينتظر مكالمه من المنظمه بأستقبالي فماذا قال / أذا كفلتك فهل أستفاد من الكفاله قلت له الأجر من الله فقال أبحث عن غيري فقلت لماذا يا أخي فقال لي لو تعرف التعب والركظه كان وافقت قلت له ركظة المراثون أمزح معه فقال ترى أتكلم معك بجد فقلت الحمد لله الذي أخر سفري لكان صرت في موقف مؤلم ولاكن أقول ثانيه الحمد لله أنني لازلت بالعراق وشكرت كفيلي على موقفه لي وقلت له الله يخلفلي خير منك أخوتي وأخواتي تأكدو من الكفيل قبل السفر عسى المانع يكون خيراً
اخي العزيز تحية طيبة طبعا هية مسالة الكفالة مو هينة وتعب ولازم الرجال يسعة وراك يوديك دوائر حكومية ولازم يبقة وياك يوديك بسيارتة للدوائر والمستشفيات ومواعيد الدكتور وللمنظمة ويسويلكم مواعيد باعتباركم جدد ومتعرفون شي بعدكم يعني تعب ولازم يتفرغلكم واذا هو يشتغل الصبح لازم ياخذ اجازة من شغلة حتى يوديكم للدوائر ويفتر وراكم ويرجعكم للبيت ويصرف عليكم بانزين والبانزين نار بامريكا ومسافات طويلة . بس اني ما اتفق وية اللي كالة كفيلك بخصوص شكد انتة تدفعلة هاي مو حلوة هية لو يكفلك لو ميكفلك . صدك هواية ناس كلولي على كفالة كتلهم وضعي ميسمحلي وعندي شغل وممتفرغ اكو ناس زعلت واكو ناس افتهمت وجهة نظري بس مال اجي اكوللهم شكد تطلعولي منها هاي اتصور عيب . بس حضرتك لتتصور هية سهلة ابدا مو سهلة الكفالة. تحياتي لحضرتك
هو الكوري ممرغوب بس اذا موديلها حديث ونظيفة ماعليها شي وطبعا الحلو اللي بيها متصرف بانزين بس ديري بالج من السعر ولتاخذيها ماشية هواية خلي تكون اقل من ال 100000 واذا اكثر من 100000 مايل متفيدج لانه كوري روحي علة موقع craigslist ودخلي اسمها وقارنيها وية السيارات وشوفي اسعارهم حتى لتنغلبين
اشتريت سيارة وطلع المايل ملعوب بي بقت السيارة عندي خمسة اشهر لكن اريد ابيعها وبعد مااجوي عليها ناس طلبوا مني الفن نمبر وبعدها انطيته الهم كلولي السيارة موالمايل الحقيقي يعني انتي ماخذتها ملعوب بيها شنو الحل برأيكم
يعني المفروض اي واحد يحاول يشتري سيارة او تنعرض عليه سيارة ماشية قليل وبسعر رخيص يحاول يدفع 40 دولار ويحصل التقرير مال سيارة وتاريخها حتى ليوكع بهيج ورطة . هسة الحل شنو؟ اذا حابة تبقين السيارة والسيارة عاجبتج تكدرين تروحين لل dmv وتشرحين القصة وهمة راح يعرفون منو الباعها الكم ويحاسبوه. اما اذا تريدين تبيعين السيارة هم لازم تروحين لل dmv وتشرحين القصة لانه محد راح يشتريها منج اما بالنسبة للديلرية فراح اكيد يخبرون عليج لانه همة ميريدون سمعة مو زينة عليهم لانه همة ميكدرون يشتروها منكم على وضعيتها الحالية لازم يخبرون احد باالمشكلة حتى يكونون بالنظيف.وطبعا لازم تبلغين ال dmv باسرع وقت ممكن تحياتي
السلام عليكم اخواني الاعزاء سوالي هو انه زوجه صديقي حصلت على ال ssi لان هي مريضه لكن نزل الراتب 370 دولار فقط وجتها رساله مكتوب بيها انهم قطعوا باقي الراتب لان زوجها يشتغل وراتبها حيكون حسب دخل زوجها الشهري وايضا قللوا الفود ستامب مع العلم عدهم اطفال 2 احد سامع مثل هذه الحاله هل راتب التقاعد يتقلل حسب دخل الاسره وشنو تنصحون حتى يرجع كامل لان الاسره محتاجه له وجزاكم الله خير الجزاء
نعم الراتب يحسب حسب دخل العائلة والدليل على هذا انه في حالة اكو شخص واحد بالعائلة متقاعد يعطوه 670 دولار هذا المبلغ في اغلب الولايات الامريكية اما في حالة كانوا الرجل والمراة يستلمون ssi فينحسبلهم 1100 دولار للاثنين يعني فرق تقريبا 300 دولار . اما اذا كان احد يشتغل بالعائلة فاكيد الدخل يزداد وحتى يقللون من الفود ستامب ومن مبلغ التقاعد.هذا اللي اعرفة ومتاكد منة
السلام عليكم مساعده في كيفية طلب الموبايل الحكومي موبايل اوباما يعني اشلون اكدر اقدم على هذا الموبايل
اخي العزيز تقدر تزور الموقع اللي راح اذكرة وتملي استمارة وتبعثها الهم بالبريد او بالفاكس وتقدم الاثباتات انه تستلم فود ستامب او تامين صحي ودخلك واطئ وراح يجيك تليفون وبيه 250 دقيقة مجاني كل شهر تتعبة بيه 250 دقيقة مجانية واني بالخدمة الموقع اسمة safelink wireless اكتبة بالكوكل وراح تشوفة
اكو مواقع يكولون لفحص السيارة وهل بيها مشاكل ومنو اصحابها وهل بيها حادث وكلشي تقرير كامل عن السيارة ممكن رابط لهاي المواقع لأن اخوي يريد يشتري سيارة ونصحوه بيها يعني يكولون بس واحد يخلي VIN number وكلشي يطلع
الموضوع الثاني اذا واحد عنده سيارة ويريد ياخذ سيارة لكن ينطي سيارته ويخلي عليها فلوس شلون يعني يراوس سيارته شلون ووين تصير
خلي يجرب هذا الموقع واللي كل الناس بامريكا يستعملوه لمعرفة تاريخ السيارة carfax بس خلي يبحث عنة بالكوكل ويدخل معلومات السيارة ويدفع 40 دولار لانه المواقع المجانية كلها كلاوات ومتنطي تاريخ شامل للسيارة وراح ينطيكم تقرير بحالة السيارة من انولدت الى هذا اليوم
السلام عليكم ...اني وصلت جديد لامريكا بصفه زائر ووالدتي معايا المشكله امي عدها دوه المفروص يوميه تاخذه وخلصت الكميه اللي جايبتها وياها من بغداد وهي مالمفروض تعوف الدوا ولا يوم وهسه خلص الدوا مالتها ولازم نشتريلها دوا وبالصيدليات مديقبلون ينطونه الا بوصفه طبيه فاللي عنده طريقه نجيب بيها الدوا يكللنه عليها ومشكور جدا عليها...
للاسف اختي العزيزة لازم تروحون على اي كلنك يمكم تكون رخيصة وتزورون دكتور وهو يكتب كشفية وتودوها للصيدلية غير هذا ما اتصور اكو طريقة احسن من هاي
اخي العزيز طبعا ما اريد اكسر وهسك بس هاي مشكلة كلش كبيرة لانه 99 بالمية جماعة المطار ملزكين عليها غير ستكر مال غير ولاية او دولة والجنط راحت لغير اتجاه يعني مو للولاية مالتكم.صارت بينا كان عدنا 10 جنط تسعة منهم وصلو ووحدة ملزكين عليها غير ستكر ورايحة لماليزيا المهم ورة ثلاث اشهر رجعت مبهدلة بس ماكو غراض ناقصة .
اذا عندك اكثر من جنطة ضايعة راح ينطولك ورقة تملي بيها الشغلات الموجودة بالجنط واسعارهم بالكلفة التقريبية حتى اذا ملكوها يعوضوك لانه هاي مو غلطتك وانت اوصيك اكتب اعلى الاسعار حتى تطلعلك خوش مبلغ حتى تعوض وتشتري غير غراض اكيد انتو تعبانين وصارفين فلوس على الغراض. تحياتي الك
حبيت انزل الموضوع لكي افيد بي اكبر عدد من الاخوة الواصلين والذين هم على ابواب السفر الى بلد الاحلام والافلام بلاد العم سمسوم امريكا اخوان طبعا رحت شحنت جنطة من شركة كري هوند الشهيرة للنقل والمواصلات الامريكية وانطيت فلوس واخذت وصل والخ بس اللي صار الورقة اللي يربطون بيها الجنطة مقطوعة او شي من هذا القبيل وراحت فلوسك ياعراقي يعني هم مهاجر وهم جنطتك تروح خوب الحظ بس مرافك العراقي والحمدلله ورحت قدمت شكوى واشوف شراح يصير الوقت شهرين حتى وكالة المخابرات والناسا وشارلوك هولمز يلكى الجنطة وين يعني يلكون الشغلة بدقايق شون ماعودونا بالافلام جذب المهم نصيحة لكل الاخوان والاخوات وخاصة اصحاب العوائل ولكي لاتقعوا في خطا اخوكم او ليونا اللي تسوي بسيط وسهل جدا ويضمن حقك وهو
من تسافر جنطتك راح تتحول من طيارة الى اخرى ومن باص الى اخر
من تخلص من الجنط ورقة اكتب بيها اسمك وعنوان كفيلك او عنوانك اذا تعرفة ورقم تلفون وايميل ولزكة ع الجنطة ولاتعتمد على الاوراق اللي ينطوها واذا ضاعت مالتهم مالتك راح متضيع وبهذا راح تضمن جنطتك
وهاي المعلومة للي راح يجون والموجودين ايضا
واتمنى ان تستفادوا من اللي صار وياي وحبيت انبه لان ماريد اي عراقي يصير بي مثل اللي صار بيا
لتدير بال ابو ليونا ترجع الجنطة من اجينا لامريكا بال 2008 صار نفس الشي كان عندي 11 جنطة ويانا 10 منهم لزكوا عليهم عنوان صحيح و الاخيرة لزكوا عليها عنوان غلط ما ادري منين جابوا وجان تروح لماليزيا شلون ما اعرف وطولت ثلاث اشهر وبعد ثلاث اشهر دكت علينا ام المنظمة كالت جنطتكم وصلت على عنوانا تعالوا استلموها ورحنا طبعا الجنطة متبهدلة لانه من مطار لمطار يشمرون بيها بس الحاجات اللي بيها مكان بيها شي وحتى كانت مشكوكة كانوا ملزكين عليها تيب حتى يسدون الفتحة . ماكو شي يروح بامريكا تحياتي الك
اشكرك حب
اكولك على شغلة ترة اذا ميلكوها الجنطة لازم يعوضوك المبلغ مالتها يعني انت املي استمارة مال مفقودات يم الشركة وراح يسالوك شكد بيها كقيمة تقديرية انت اضرب بالعالي بوكتها اني قدرت الجنطة بال 10 اوراق وهية كلها مكان بيها ورقتين حتى كمنا نصلي لترجعلنا حتى ناخذ ال 1000 دولار ههههة
اني حولت مرتين بامريكا الكشرة كوليلي من ياولاية ليا ولاية رايحة خلي افيدج بالسعر هاي واحد 2 ردت احول غرفة نوم وحدة وسرير طفل السعر كان 2200 دولار من كليفورنيا لتكساس يعني البطانة اغلى من الوجه وشون متفضل ابو مريم متفيد
احنا نريد نحول من مشيكن الى اوهايو (مسافه 4 ساعات بالسياره ) وهاي خابرنا شركتين وكلنالهم شعدنا اثاث واحد يكول تكلف 1700 واللاخ كال 1200 .. فردت اعرف بلكت اكو ارخص
اني حولت مرتين بامريكا الكشرة كوليلي من ياولاية ليا ولاية رايحة خلي افيدج بالسعر هاي واحد 2 ردت احول غرفة نوم وحدة وسرير طفل السعر كان 2200 دولار من كليفورنيا لتكساس يعني البطانة اغلى من الوجه وشون متفضل ابو مريم متفيد
احنا نريد نحول من مشيكن الى اوهايو (مسافه 4 ساعات بالسياره ) وهاي خابرنا شركتين وكلنالهم شعدنا اثاث واحد يكول تكلف 1700 واللاخ كال 1200 .. فردت اعرف بلكت اكو ارخص
حبيت انزل الموضوع لكي افيد بي اكبر عدد من الاخوة الواصلين والذين هم على ابواب السفر الى بلد الاحلام والافلام بلاد العم سمسوم امريكا اخوان طبعا رحت شحنت جنطة من شركة كري هوند الشهيرة للنقل والمواصلات الامريكية وانطيت فلوس واخذت وصل والخ بس اللي صار الورقة اللي يربطون بيها الجنطة مقطوعة او شي من هذا القبيل وراحت فلوسك ياعراقي يعني هم مهاجر وهم جنطتك تروح خوب الحظ بس مرافك العراقي والحمدلله ورحت قدمت شكوى واشوف شراح يصير الوقت شهرين حتى وكالة المخابرات والناسا وشارلوك هولمز يلكى الجنطة وين يعني يلكون الشغلة بدقايق شون ماعودونا بالافلام جذب المهم نصيحة لكل الاخوان والاخوات وخاصة اصحاب العوائل ولكي لاتقعوا في خطا اخوكم او ليونا اللي تسوي بسيط وسهل جدا ويضمن حقك وهو
من تسافر جنطتك راح تتحول من طيارة الى اخرى ومن باص الى اخر
من تخلص من الجنط ورقة اكتب بيها اسمك وعنوان كفيلك او عنوانك اذا تعرفة ورقم تلفون وايميل ولزكة ع الجنطة ولاتعتمد على الاوراق اللي ينطوها واذا ضاعت مالتهم مالتك راح متضيع وبهذا راح تضمن جنطتك
وهاي المعلومة للي راح يجون والموجودين ايضا
واتمنى ان تستفادوا من اللي صار وياي وحبيت انبه لان ماريد اي عراقي يصير بي مثل اللي صار بيا
لتدير بال ابو ليونا ترجع الجنطة من اجينا لامريكا بال 2008 صار نفس الشي كان عندي 11 جنطة ويانا 10 منهم لزكوا عليهم عنوان صحيح و الاخيرة لزكوا عليها عنوان غلط ما ادري منين جابوا وجان تروح لماليزيا شلون ما اعرف وطولت ثلاث اشهر وبعد ثلاث اشهر دكت علينا ام المنظمة كالت جنطتكم وصلت على عنوانا تعالوا استلموها ورحنا طبعا الجنطة متبهدلة لانه من مطار لمطار يشمرون بيها بس الحاجات اللي بيها مكان بيها شي وحتى كانت مشكوكة كانوا ملزكين عليها تيب حتى يسدون الفتحة . ماكو شي يروح بامريكا تحياتي الك
مبرووك على السياره عادي لديرين بال مشاكل هاي هي صلحي الى ان اجر عدل المهم السياره عاجبتج ولو اني اكول اذا تكدرين تعرضيها للبيع فه بيعي وخلصي منها
اني صاحبي راد يتورط مرتين بجيب ليبرتي 2008 المره الاولى جانت السياره مماشيه هوايه وكلش نضيفه يعني ماشيه اقل من 50 الف ولكاها بسعر زين فه يعني سياره 2008 ومماشيه اكيد مابيها مشاكل فحصها الولد بعدين تذكر التبريد ثاني يوم راح يجيك يتاكد منه ويدفع عربون السياره راح يشغله ميشتغل سال ابو المعرض كله اي هيه بيها مشاكل بالكهرباء
يعني على الاغلب غركانه
والثانيه اشتراها من مزاد ويا شخص يفتهم انتبهي لهل نقطه حتى لتكولين الي ماعنده احد حتى الي عنده احد همين مراح يفيده كلش هوايه لان الفلوس مو فلوسه فه يكول اني شعليه
المهم السياره جانت تخبل ونضافه شبه جديده اصلا السياره موديل 2010 دخلها فحص بداخل المزاد اخذو 100 دولار وطلعو تقرير انو السياره سليمه
دفع الفلوس كلها وثاني يوم راح يستلمها لكاها بالكراج اخذها يفتر بيها بالكراج وبعدين يروح يكمل الاوراق شغل الفور ويل درايف لو ماتت السياره كامت تسحل روحها بالكوه يعني عبالك ساحب الهندر
وهمين راح يركض يريد يرجع السياره وميقبلون لان استلمو فلوس والسياره خلص نشرت وطلعت من المزاد وندفعت نسبه المزاد وهوسه يالله رجعوها للسياره والجيب شيروكي معروف من بغداد محلات الادوات الاحتياطيه الامريكي شغلهم بالجيب هوه الكير وسياره تصرف كلش هوايه
بس اكو نقطه اذا بيها مجال اسمحيلي الومج بيها بس هاي حبابه ههههههههههه تبدلين الباتري يم الديلر ؟ ليش يابه هوه باتري قابل شنو اي باتري المهم نفس الحجم وتركبي باتري من ولمارت سعره 90 دولار وبي ضمان 3 سنين وهمه يشدو
اتمنى منج مادام خبرتج قليله وماعندج احد فه ماعندج غير الشباب هنا نزلي موضوع واشرحي مشكلتج ونعلمج وين تروحين
بعد وينج شايفة بعد ههههة الواسطات وثم الواسطات في امريكا الامريكان نفسهم يكولون وهذا الحجي عن تجربة خمس سنين وسامعها هواية من امريكان ويايا بالشغل . بس شنو مسامع فد يوم شغلة بيها فلوس .بس صديق او مدير عرف يشغلك شغلة حلوة وزينة حتى لو كنت زبال .وبطريقة قانونية ومرتبة هذا اللي دا اشوفة .عنصرية موجودة بكثرة وبالشغل وحتى وية المحجبات صحيح ميكدرون يحجون كدام المحجبة لانه قانون يمنعهم بس بيناتهم الامريكان يحجون عليها وطبعا الحجاية متطلع لانه مينطون بجماعتهم وهاي اني سامعها باذني بصورة غير مباشرة, ومن تكوللهم عراقي لو من المدل ايست يحتقرك يحتقرك بكلبة لو تصير ملاك وتشعل كل اصابعك شمع كدامهم يكرهوك مع العلم احنا المتاذين مو همة, فد يوم رحت دا اسوي سيارتي يم فيتر عرف بية من العراق كام كل شوية يكول هاي اليوان شكد غبية دتجيب بهل اللاجئين وتنطيهم فلوس وبعدين يستعملون فلوسنا حتى يفجرونا كتلة هي ترة اني مو مفجر احنا جايين دنعيش وكافي سد حلكك راسا انسحب بس نضراتة كانت كلها حقد وكره وحتى كتلة عوف السيارة اجيك غير وقت انشغلت هسة وعفتة وطلعت عنصرية موجودة بكثرة وشكرا الكم جميعا والله يستر على كل عراقي وعراقية
عندي سؤال خصوصاً للاخوه الواصلين لامريكا ماهو اقل مبلغ ممكن الواحد ياخذه ويا للمعيشه ؟ يعني عادي الواحد يدخل امريكا وبجيبه مبلغ بسيط ميتجاوز ال 2000 دولار كعائله وبولايه تعتبر من الولايات الغاليه ؟ او بشكل اخر خلي نكول ممكن عائله توصل امريكا وماكو ولا قمري بجيبها ؟
اني اكول وعن تجربة لو تجيب وياك فد 5000 دولار كلش تكون كافية ما اتصور اكو ولاية اغلى من كاليفورنيا من ناحية الايجارات .قبل خمس سنين من وصلت امريكا كان بجيبي بس خمس اوراق كنت متزوج وماعندي اطفال والولكم مني كان لاشئ بوقتها انطونا 400 دولار كل نفر وهسة ماشاء الله دينطون لكل نفر 1100 دولار وحتى طفل عمرة يوم هم ينطوه نفس المبلغ وراح يدفعولك ايجار لمدة اقل شي ستة اشهر وما اتصور راح تكعد اكثر من ستة اشهر بدون شغل وبعدين شغلك راح يعينك لمن تلكي شغل. وحتى الفين دولار اني اشوفها زينة . وثانيا اخي العزيز لويش رايح ولاية غالية روح ولاية رخيصة حتى تكدر تدبر المصاريف. انصحك تروح لولاية بيها باصات حتى تدبر امورك بالبداية اخوك ستة اشهر متنقل بالباصات والحكومة تدفعلي ثمن التذاكر مال باص لحد ملكيت شغل واول شهر اشتريت سيارة يعني العافية درجات مثل ميكولون. تحياتي الك
اخواني الاعزاء التوضيح.. انت اول ماتوصل. اهناك راح تستقبلك المنظمة. الي هيه المفوضية. وراح ينطوك سكن لمدة 8 اشهر. بعد الـ8 اشهر راح يكلولك. شوفلك مكان. ومن تروح تتوسل بيهم ودكلهم اني جنت مأجر سكن وانتو نطيتونياه راح يكلك انطينه عقد الايجار حتى تثبت انو انت مؤجر عدنا. وراح نقدمة الى منظمة ثانية حتى نوفرلك السكن .العقد راح يخولك من الحصول على بيت. . هذا دعم من الولايات المتحدة لكل لجئ بس هل شي محد يكلك عليه. ومحد يعلمك. لان هذا سرهم. اني اخوية. مسافر. اهناك وسوى هيج. وحصل على السكن والكلام اكيد 100%100 وحتى جماعتة هسه صارو يعلمون شكو واحد يوصل الامريكا جدي. انت بس احصل على عقد الايجار. اما الي سألني. وذا منطونه العقد شسوي. اني اكلك شسوي. . اتروح الهم دكلهم بصفتي لجئ وهاي الشقه مالتي يحقلي اخذ الاعقد وغصبأ عنهم راح يقبلون.. تحياتي الكم وفي حال توفر المزيد من المعلومات ساكتبة لكم. اعدكم اني لا اكتب شيأ من قلبي. لكن انا اتأكد من الخبر من اكثر من شخص حتى الكل يستفيد تحياتي الكم.
اخوية مع احترامي لحضرتك ما اعرف حضرتك بالاردن لو بامريكا مسامع هيجي شي واصلا مفتهمت شي من اللي دتكولة
لو هاي شغلتك صحيحة كان شهر شهرين سنة سنتين كان اول وتالي عرفنا هي كملت الخامسة بامريكا وماكو واحد مختلطنا بيه حتى اليهودي مفد يوم سمعنا هيجي قفصة
والله شكرا جزيلا زميلنا صقر والشكر موصول الى الاخ الذكي بالحقيقة كما تفضلتم اني بعدني بالعراق وناوي اقراه بس المشكله ماكو مصادر بالعراق رح احاول اشتريه من هاي المواقع وبلكي يوصل باي طريقة للعراق ..بس بالنسبة للي اجتازو والاخ الذكي اني قاري موضوعك المميز عن هذا الامتحان سؤال اذا اختاريت other deciplain واني مدني هل يؤثر في التعيين لاصحاب العمل يعني ال civil اكثر اختصاص بالهندسة المدنية بس مشكلته صعب وبي ديزاينر فما اعتقد اكدرله ..لان الشهادة حسب علمي عباره عن جدول يبين بي مكامن القوه لديك ومكامن الضعف يعني مثلا قوي بالميكانيك وضعيف بالرياضيات وبالعكس وهذه المؤشرات هي التي ياخذها ارباب العمل لمعرفة مهاراتك حسب فهمي وعلمي فمثلا لو اخترت ال other ما بي شي يشير الى الاختصاص المدني مثل المساحة والتربة والاسس ولكم الشكر طبعا
اخي العزيز تحية طيبة ما اتصور اختيارك لل other discipline راح ياثر على مسالة تعيينك لانه رب العمل يهمة انه انت ماخذ ال fe حسب علمي. دا اقدم هواية على شركات وبالسرتفكت اللي حصلتها ولا احد ديعبرني لحد الان بس حبيت اكولك وبالرغم عندي خبرة شغل خمس سنين بغير اختصاص بامريكا اللي هو quality control inspection بس اكثرهم يطلب شهادة fe اللي اني ماخذها ويطلب خبرة على الاقل 2 سنتين بامريكا باختصاصي واني طبعا ماعندي ولهذا السبب اتصور محد ديخابر علية. شغلة ثانية ومن تجربتي طبعا بالامتحان صح اني اخذت ال other discipline بالمحاولة الثانية ونجحت بس هذا مو معناها انه هذا اللي نجحني اللي نجحني اولا التوفيق من رب العالمين وثانيا انه حليت هواية اسالة من الامتحان الصباحي وال other discipline بصراحة كانت اسالتة صدمة بالنسبة الي واني المحاولة الثانية الي يعني دا احل حزورات عبالك هواية شغلات مسامع بيها ولا شايفها المحاولة الاولى من اخذت اختصاص المدني كانت اسالتة هواية اسهل بس اللي رسبني انه محليت اسالة هواية بالامتحان الصباحي واللي هية 120 سؤال اني انصحك تاخذ اختصاصك احسن لانه بصراحة اني قامرت بالمرة الثانية ومكان المفروض اسوي هيجي بس ربك جابها عدلة. تحياتي الك ولكل المهندسين
اول شي اكول الحمد لله والشكر على كول شي وهسة السلام عليكم واتمنى الكل يقرة الموضوع للنهاية ولو هوة طويل طبعا هذا موضوع خاص بيه صار وياية اليوم والصراحة لان ماعندي احد احجيلة هنا بالاردن حبيت اسولفلكم بالكت شوية ارتاح لان انتو اهلي هنا اول شي طبعا اني هنا بالاردن صارلي فترة طويلة والحمد لله اول ما اجيت اتظمنت حل صالون نسائي واشغلته وجان شغل الحمد لله خير من الله ورة فترة ولد صديقي صارلة اكثر من 6 سنوات طبعا للاسف اكول صديقي خابرني وكال اريد اجي على الاردن لان ماكدر ابقى بالعراق ومن هاي السوالف طبعا العراقي ابو نخوة واني كتله تجي ومن عيوني تسكن وياية واكلك وشربك والنت وكولشي عليه بس انت شاركني الايجار يعني شي بسيط لان هذا الصرف الي اني اصرفة مو بس الك الية همين المهم كتله راح ادور على شقة غرفتين وسعرهه معقول حتى نرتاح بيهه كال اوكي واتوكل على الله اني طبعا شهرين افتر على شقة وانتو تدرون المكاتب شكد تخمط يعني انظحك عليه هواي والله والله صرفت اني بهاي الشهرين اكثر من 400 دينار بس ادور على شقة مابين نقل واور المكاتب المهم ملكيت واجه الولد وسكن يمي يومين بالقة مالتي وكمنه اندور اني ياه على شقة ولكينه وحدة بس ايجارهه جان 250 فارغة كال خلي ناخذهه كتله لا لان السعر غالي وفارة طبعا ان عندي اثاث بيت كامل مالتي الخاص وصاحب الشقة راد وصل امانه ب 1500 دينار اخاف مندفع ايجار المهم قنعني الولد وكال خوش شقة واني وياك نتساعد المهم اخذنه الشقة والعقد صار بأسمي يعني الوصل علية صار مو علية هاي قبل 7 اشهر المهم اني طبعا مخليته يحتاج شي ومن مسواك ونت وحتى هوة مجان عنده حاسبة اني جان عندي واحدة مني صغيرة انطيتيه لان صاحبي واخوية وماكو فرق بيناتنه المهم اني 7 اشهر اصرف علية وقبل شهرين سديت المحل لان صار شغلي موزين والي يعرف بشغل الصالونات بالشته ماكو شغل وبدت فلوسي تخلص لحد قبل شهر اني صفرت فلوس بس هم مجنه محتاجين شي والحمد لله واني صارلي اسبوع حاير منين اجيب القسم مالتي مال الايجار بس المفاجئة هية اليوم اني رحت للكافي العصر وية ولد صديقي وجنت اخابر علية ميجاوب رجعت قبل ساعه ظل بالي علية كلت اخاف صار علية شي دخلت للغرفة مالته لكيتهه فارغه وملابسة ماكو طبعا من الصدمه ظليت اخابر علية وميجاوب ولو انتظار ولو ينطيني مشغول ورة شوية كلت خلي اتاكد من غراضة لكيت اوراق تحويل من العراق اله كول شهر 400دولار وطبعا جان يكول ماعندي واني جنت اصرف علية وهوة ولا مرة اشترة شي والكارثة الاكبر انو فواتير الكهرباء مال 3 اشهر جان ظامهه واني منطي فلوس حتى يدفعهه وفوكاهه الحاسبة مالتي ماخذهه ويا والاكبر عندي جان كم فلس ظامهه اني وهية كول الي عندي هم ماكو اني رأسا خابرت ولد اعرفهه اخو يشتغل بالحدود انطيته رقم الواز مالته حتى اعرف سافر لو شنو كال اي عبر الحدود قبل ساعه يعني كول هذا الشي سويته وياه غدرني واني هسة ماعرف شسوي ايجاري بعد 3 ايام وكهرباء طبعا اني اعتذر لان طولت عليكم بس والله والله ماعندي احد هنا احجيلة وانتو مثل اهلي هنا بس شنكول الله كريم
ربك راح ينتقم منة وهسة تشوف بس عندي سؤال انت منين جبت رقم جوازة ؟ شنو كان عندك نسخة منة لو شنو بالظبط. زين اذا اخوك وصاحبك يعني معناها تعرف اقاربة اهلة بالعراق تكدر تتصل بيهم لو اني منك ارجعلة للعراق والله لو بالهدف لو بالنجف
اخي العزيز صاحب الموضوع تحية طيبة لحضرتك ما اتصور اكو مكاتب او جهات بغداد تبيع هاي المصادر والكتب للامتحان وعلى فكرة الاسالة الامتحانية ممنوع تطلع وسرية للغاية اني دخلت مرتين هذا الامتحان واول متخلص يجون يجمعون الاسالة من كل الطلاب واحد واحد. اكو طريقة تكدر تسويها تدخل على الويب سايت مال ppi2pass.com وتسويلها اوردر للكتاب اللي يفديك واغلب هاي الكتب بيها اسالة مشابهة للامتحان وشوية اصعب مرات اسهل يعني متنوعة اني قريت بيها وكدرت اعبر الامتحان .بس لازم تكون جدا سريع .وانصحك اذا بعدك بالعراق تبدي تحضر للامتحان وتصير عليك كلش سهلة ورة متوصل امريكا
ابو التيست مال السموك كال هاي مبيهه شي بس لان مبدلين الباتري قبل شهر العقل مبي معلومات لازم امشي بيهه 100 ميل عالاقل وارجع اسوي
ارجوكم كولولي هاي بوري لو شنو
اختي العزيزة مسالة طبيعية هاي سوقي بالسيارة اخذيلج فرة على الهاي وي فد ساعة روحة ورجعة فد يومين كل يوم فد ساعة على الهاي وي ووديها وراح تعبر مية بالمية لا بوري ولاشي لانه اصلا هو بين يم ابو السموك انه مسالة باتري لانه اذا كانت مسالة sensor o2 او اي شي خاص بالدخان كان كلج بيها بس الظاهر هاي الشغلات نجحت وبقت بس شغلة الباتري
حياك الله مهندس محمد اكو شغلة حبيت انوه عليها هية خاصة لجماعة كاليفورنيا واني شخصيا اتصلت بيهم وفهموني القصة اي شخص مهندس ساكن كاليفورنيا يكدر يمتحن امتحان ال fe بدون اللجوء لمعادلة الشهادة عن طريق ncees.org او اي شركة معادلة وهذا اللي شرحولي اياه بس بالمقابل ميحق للمهندس يمارس اختصاصة الة بكاليفورنيا يعني اللي ينجح من الامتحان بكاليفورنيا ويروح لغير ولاية مراح يكدر يشتغل بشهادتة الا اذا طبق قوانين الولاية الاخرى من اجراءات معادلة الشهادة والامتحان مرة ثانية وهذا اللي خلاني اصبر 4 سنين لحد ما اعادل شهادتي لانه مردت اروح كاليفورنيا واستقر بيها حبيت انقل هذا الشي للامانة هذا الحجي سمعتة قبل 4 سنين ما اعرف هسة شنو القانون
كعدت ضربت القسط في 30 سنة ، طلع سعر البيت اكثر من 200 الف دولار وانت مشتريه بـ 90 الف يعني جاي تدفع فوائد مئة بالمئة. صحيح ؟ لو كان عندي نقد 90 الف دولار (بايع بيتي بالعراق) واشتري بيت ، فشراح يكون الفرق برايك؟
اذا عندك 90000 دولار وتلكي بيت ب 90000 او يمكن تلكي ارخص اكو بغير ولايات ارخص من 90000 واذا تكدر تطلعها الفلوس ليش لاء بس اتصور كل حقوقك كلاجئ تروح هذا اللي سامعة وخاصة ااذا عندك اطفال مساعداتك كلها تروح لانه اكيد اللي عندة 90000 تعتبرة الحكومة ممحتاج مساعدة هذا اللي سامعة تحياتي لحضرتك
اخوان ترة الموضوع صارلة خمس سنين من انطرح واكو قسم من الاخوة اليوم ديباركولة علة الوصول ويتمنولة انه يلاكي شغل معقولة اكو هيجي امكانيات ؟ اذا اكو هيجي مقدرة تبحوشون علة مواضيع قديمة شوفولكم فد موضوع بيه خير مطروح قبل خمس سنين وسوولة up حتى الناس تستفاد
بصراحه اني استغرب من اقرأ ردود بعض الزملاء في امريكا !!!! يعني معقولة بس نيويورك بيه قانون يختلف !!!!!! اني الي اعرفه انو التأمين الصحي برنامجي فدرالي يعني في كل الولايات والمدن ويشمل كل ذوي الدخل الواطىء والذين يستلمون مساعدات مالية حكومية يعني اذا عندك فود ستامب فانت مشمول بالتأمين الصحي
على كل حال ،، ربما ولايتي ومدينتي هي من افضل المدن في امريكا لانني وعائلتي اراجع واحده من ارقى عيادات الاسنان في المدينة ولا ادفع سنت واحد ..!!! وكل شيء مشمول فيها .. عدى التجميلية منها حسب ما سمعت يعني قلع او حشو او تنظيف او بوليش كله مشمول وحسب قول الدكتورة التي عاينت العائلة في اول زيارة سنبدأ من اخذ الاشعة معكم الى ان نجعل اسنانكم صحيه ثم بعدها تكون الزيارة كل 6 اشهر هذا ما حدث معي تحديدا وهذا ما يحدث مع اخي الذي يسبقني في امريكا منذ 3 سنوات ولحد الان هو وعائلته يراجعون نفس العيادة ولا يدفع سنت
وبالمناسبة هذا التأمين يغطي كل شيء وليس الاسنان فقط عدا العمليات التجميلية منها حسب ما سمعت
(ايضاً هناك مترجم يحضر معك في كل زيارة طبية اذا احببت ذلك ) وببلااااااااااااااااااش
اخي العزيز انيس الجالسين التامين الصحي للاسنان يستمر للعائلة اللي دخلها محدود قصدي العائلة اللي بيها اطفال يستمر مابعد الثمانية اشهر حتى لو كان رب الاسرة يشتغل اذا شغلة ميوفرلة تامين اسنان اما اذا شغلة موفرلة تامين اسنان يعني يقطعون نسبة بسيطة من راتبة كل شهر فيقطعون الحكومي عليه. هاي بالنسبة للعوائل بالنسبة للعزاب ورة ثمانية اشهر بعد ميستحق اي شي حتى لو مكان عندة شغل حتى لو نايم بالشارع اسنان محد يسويها الة لازم يدفع من جيبة . اكرر اسنان بعد الثمانية اشهر متوفرة فقط للعوائل اللي عدهم اطفال اقل من 18 فيكون الاب والام وية الاطفال مع التامين.بالنسبة لاخوك اللي صارلة ثلاث سنوات ياخذ تامين فهو عندة عائلة واطفال لهذا السبب عندة تامين واذا هو اعزب وياخذ تامين اسنان ومشمول كلشي على حجايتك فاكيد اكو شي غلط بالموضوع تحياتي للكل
لا اخي مع احترامي لارأيك ..البالغين شمولهم جزئي وهذا حدث لزوجتي مع العلم انها حامل ولدينا طفلان ...ولكن الامر واضح والتأمين الشامل للاطفال فقط دون الابوين ...تحياتي..
صالح الفحام
اخي العزيز صالح اذا المدام حامل اكيد لازم يكون عدها تامين مال حوامل وهذا التامين يشمل الاسنان من حشوة وقلع وتنضيف بس اتصور حشوة جذر ميغطي . تحياتي لحضرتك
بصراحه اني استغرب من اقرأ ردود بعض الزملاء في امريكا !!!! يعني معقولة بس نيويورك بيه قانون يختلف !!!!!! اني الي اعرفه انو التأمين الصحي برنامجي فدرالي يعني في كل الولايات والمدن ويشمل كل ذوي الدخل الواطىء والذين يستلمون مساعدات مالية حكومية يعني اذا عندك فود ستامب فانت مشمول بالتأمين الصحي
على كل حال ،، ربما ولايتي ومدينتي هي من افضل المدن في امريكا لانني وعائلتي اراجع واحده من ارقى عيادات الاسنان في المدينة ولا ادفع سنت واحد ..!!! وكل شيء مشمول فيها .. عدى التجميلية منها حسب ما سمعت يعني قلع او حشو او تنظيف او بوليش كله مشمول وحسب قول الدكتورة التي عاينت العائلة في اول زيارة سنبدأ من اخذ الاشعة معكم الى ان نجعل اسنانكم صحيه ثم بعدها تكون الزيارة كل 6 اشهر هذا ما حدث معي تحديدا وهذا ما يحدث مع اخي الذي يسبقني في امريكا منذ 3 سنوات ولحد الان هو وعائلته يراجعون نفس العيادة ولا يدفع سنت
وبالمناسبة هذا التأمين يغطي كل شيء وليس الاسنان فقط عدا العمليات التجميلية منها حسب ما سمعت
(ايضاً هناك مترجم يحضر معك في كل زيارة طبية اذا احببت ذلك ) وببلااااااااااااااااااش
اخي العزيز انيس الجالسين التامين الصحي للاسنان يستمر للعائلة اللي دخلها محدود قصدي العائلة اللي بيها اطفال يستمر مابعد الثمانية اشهر حتى لو كان رب الاسرة يشتغل اذا شغلة ميوفرلة تامين اسنان اما اذا شغلة موفرلة تامين اسنان يعني يقطعون نسبة بسيطة من راتبة كل شهر فيقطعون الحكومي عليه. هاي بالنسبة للعوائل بالنسبة للعزاب ورة ثمانية اشهر بعد ميستحق اي شي حتى لو مكان عندة شغل حتى لو نايم بالشارع اسنان محد يسويها الة لازم يدفع من جيبة . اكرر اسنان بعد الثمانية اشهر متوفرة فقط للعوائل اللي عدهم اطفال اقل من 18 فيكون الاب والام وية الاطفال مع التامين.بالنسبة لاخوك اللي صارلة ثلاث سنوات ياخذ تامين فهو عندة عائلة واطفال لهذا السبب عندة تامين واذا هو اعزب وياخذ تامين اسنان ومشمول كلشي على حجايتك فاكيد اكو شي غلط بالموضوع تحياتي للكل
السلام عليكم اخوتي واخواتي لدي استفسار يخص التامين الصحي مثل ما فهمت من مواضيع الاخوه الموجودين في امريكا التامين الصحي الذي يكون للواصلين الجدد جيد جدا ويكون لمدة 8 اشهر وما فهمته من احد مواضيع الاخ صالح الفحام التامين الصحي يشمل الاسنان ايضا اغلبنه يعرف ان علاج الاسنان في امريكا مكلف جدا سؤالي هو اسناني وبسبب الوراثه وايضا التدخين متضرره ومتسوسه هل اعالج اسناني في العراق ام ام في امريكا ؟ واذا التامين على الاسنان في امريكا مشمول مع التامين الصحي المجاني للواصلين الجدد هل سيكون مجاني بالكامل ام بنسبه معينه ؟ سؤالي هو ليس من الناحيه الماديه (مستوره والحمد لله) لكن المعروف ان امريكا هي من الدول المتقدمه جدا في علاج الاسنان واتمنى ان اعالج اسناني هناك على ان تكون التكلفه مقبوله واعتذر على الاطاله اخوكم ابو علي
اخي العزيز علاج الاسنان من حشوة وتنضيف وحتى طقم مو ثابت يكون بلاش خلال اول ثمانية اشهر وعلى التامين . عن خبرة ودراية بهيجي امور سويهن بالعراق احسن لانه صح تكنولوجيا وتطور وادوات بس اطباء اسنانهم ميفتهمون .ويحبون يجرجرون فلوس من العالم وشغلهم ابد مو حلو بالرغم من التكنولوجيا. سويهن بالعراق لانه ما اتصور راح تلحك تسويهم كلهم خلال ثمانية اشهر لانه مراح يكون عندك مجال ومشغول بغير امور من معاملات واشياء اخرى .سويهم بالعراق ورتبهم وكلها مراح تكلفك 10 اوراق بس لو تجي هنانة سن الواحد بعشر اوراق .الله وكيلك حشوة جذر سويت ذاك اليوم والتامين على شركتي اللي اشتغل بيها ودفعت 400 دولار ماعدا الانشورنس تحياتي الك
يكولون حتى مولات بغداد موجودة وحتى ماكو فرق بينها وبين امريكا بس الفيظان وشغلتها محلولة اخي لو بمكانك اني لاسامح الله والله ليدخلني بهيجي مازق ادزها لاهلها وحتى القانون راح يكون وياك لانه عقلها بيه خلل ولو توديها لدكتور نفسي راح يكولك هذا الشي والقانون ميسمح ام بيها حالة نفسية تربي اطفالها . شنو اشتاقت للفيظان ؟ .ناس دتبوس الايادي بس حتى تطلع لامريكا وانت تريد ترجع .مو هذولة اطفالك خطيتهم تصير بركبتك راح يدمر مستقبلهم وين مرجعهم على الدار ودور لو للمدارس اللي مابيها شبابيك . والله العالم راح تدمر من هيجي مواضيع محبطة زين انتو تريدون ترجعون ليش تنشرون هيجي شي. زين وهذا الدين اللي بركبتك يعني 5 نفرات انتو اكيد مبلغ الطيارة مو اقل من 6000 او 7000 دولار هاي منو راح يسددها لو هم راجعين حالكم حال اللي رجعوا مدفعوا ولا فلس والمنظمات بعدين تخلي كروس على العراقيين وبعد ميدخلون اي عراقي بسببكم طبعا هاي صارلي خمس سنين بامريكا صدكوا واعتقدوا شوفو كم ملة موجودة بامريكا وشكد ناس من غير بلدان من كل انحاء العالم جايين لامريكا بس العراقي يرجع شبينا احنا ما ادري
والله يا اخوان كلامكم صحيح واني فاهم حرصكم و اهتمامكم والوضع بالعراق التعبان,, .. صحيح كلفورنيا جوها حلو وكذا بس مرات الواحد من يكون بوضع مو طبيعي وباله مشوش يكوم يشوف بس الحاله السلبيه وميباوع على الايجابيات ,,,,, اتصور هذا الي جاي امر بيه , موقف صعب اتمنى ما يمر بيه احد غيري .
صح كلامك اخي العزيز وياك اني بكل اللي كلتة اني اشوف لو تتوكل على الله وارجع للبنية هية من البداية شغلتك مبدت صح وراح تعاني اذا بقيت لوحدك واني لو كنت بمكانك كان رجعت بس المشكلة انه باجر عكبة تتزوج وردت ترجع لامريكا شلون راح ترجع تقدم من جديد ما اتصور يقبلون بيك لازم تدرسها للشغلة من جميع النواحي
انشاءالله الجميع بخير بعد انتظار خمس سنين هجرة يلى سافرت وكاتلين روحنا شوكت نسافر نعاني هواي صعوبات اشو العرب كل واحد عايش لوحدة وماكو اختلاط ابدا طبعا عدنا اقارب بس دائما مشغولين الي يدرس ويشتغل وما عندا وكت وهذا الشي يحسس الواحد بالكابة والكل يعتمد على السيارة بكل شي نريد نروح للسوق الا سيارة واشو من تصير الساعة بالستة تشوف الشارع سكتة وظلمة اشو تشوفها ثقيلة اذا احد يساعد والزيارات تكون محدودة جدا واسمع اكو اسواق سوق السبت وسوق الاحد يعني يصير اروح بالقطار لو لازم واحد بالسيارة ياخذنا زين اريد اتعلم سواقة السيارة ويكولون هواية صعبا ويحتاجلها سنة باستراليا لان ما ينطوها بالساهل وغيرها عندي هواي مشاكل وخاصة احنا عائلة مكونة من بنات في منطقة اسمها ولي بارك وزين نريد نغير المنطقة اي منطقة احسن تنصحونا بيها اختكم لووووووووليا
مرحبا اخوية لوير.. طبعا الموضوع مؤلم و مع الاسف اكو ناس هيجي تسوي ببنات العالم.. اجى من امريكا للعراق بس حتى يكسر ركبتها؟؟!! عالعموم بارك الله بيك تريد تساعدها.. بس هل سفرها الى امريكا راح يحل الموضوع؟؟ مثل ما تفضلت انت عمرها 19 سنه و شكلها غشيمه و كلشي متعرف بالدنيا، بالعراق هيجي صار بيها، اذا تروح لامريكا لوحدها شراح يصير بيها!! الافضل انه البنية تكعد تحجي وية اهلها و هم الي يدخلون حتى يحلون الموضوع.. و الله يستر عليها و على اهلها .. و يوفق الجميع
اني اشوف لو تكول لاهلها احسن لانه الاهل طبعا من البداية خلوه يسكن عدهم لمدة اسبوع وهمة كاعدين بمنطقة عشائرية طبعا واكيد همة يعني يعرفون راح او بالتاكيد راح يعاشرها اكثر من مرتين فليش خايفة هية؟ ليش همة اهلها ميعرفون شنو كان راح يصير من يبيتون واحد غريب بس عاقد عقد سيد يبيتوه يمهم بالبيت لمدة 7 ايام خلي تشوفلها محامي شاطر يفتهم بهاي الامور والاحسن يكون محامي ساكن بامريكا وعراقي حتى يكدر يوصللها حقها
طبعا اني من المتابعيين لهذا المنتدى المفيد والي هواي استفاديت منه واحب اشكر كل الي يشارك بهذا المنتدى لان هواي استفاديت
اني وصلت الى كلفورنيا يوم 19 / 12 واني من جماعه 2010 واول ما وصلت وجان هذا الحلم الي احلم بيه من زمان بس بصراحه مرتاحيت واعاني من الحياه الاجتماعيه الي هنا وبالاضافه بالي كوله يم خطيبتي لان اني جنت اتصور مراح اسافر هلكد ما اتاخر الموضوع وكلت خلي امشي بحياتي بالعراق وما اضل انتضر سراب وبعد ما خطبت باسبوعين وصلني مسج على الموبايل يخبرني على موعد السفر واني حاليا بالي مشوش وما اعرف شسوي لان سمعت انو لازم انتضر الكرين كارد وراها يالله انتضر سنتيين اكدر اجيب خطيبتي وحاير ومثل ماكلت شوي الحياه الاجتماعيه مو مثل ماعدنا بالعراق طبه وطلعه واصدقاء واقرباء ,, طبعا ما اريد اخرب واهس المتقدميين لان كل واحد ووضعه مع احترامي للكل ,, حابب اشاركم هاي المشاعر واسمع التجارب واقارن وممنون منكم ...
ملاحضه مهمه ,, من وصلت لكلفورنيا ورحت للمنضمه الي تهتم بينا وجان مدير هاي المنضمه صديق اخويه وكلي من وصل الفايل مالتك قريت انو الموافقه صادره من شهر الثالث 2011 وكل هاي المده انت ملفك جاهز بس المنضمه بعمان امخرتكم ,, هذا الي سمعته
اخي العزيز اذا حضرتك خاطب وتريد تتزوج ومتريد البنية تفوتك ارجع احسن الك لانه شغلتك طويلة علما تطلع كرين كارد وتسوي معاملة وهية كلها مصارلك اسبوعين من واصل فما اعتقد البنية تنتضرك 3 سنين او اكثر حتى تسحبها . ثانيا اكو شغلة بغض النظر عن كلشي انت كلت ماكو حياة اجتماعية وما اعرف شنو شلون كدرت تنطي هذا الانطباع وانت مصارلك اسبوعين من واصل هو اصلا نص العالم بعدها ممداومة باشغالها وبوضائفها وماخذين عطلة مال راس السنة والكرسمس زين هاي انت بكاليفورنيا وتكول ضجت لعد لو تجي يمنا لاوريكون ويتلكاك المطر والبرد ويستمر لشهور بهاي الحالة شتسوي ؟ اخي احمد الله واشكرة غيرك ملاكيها ومحصورين بسوريا وتركيا وعمان ويتوسلون حتى يطلعون لامريكا. ارجو ان لتعتبر كلامي هذا انتقاد لحضرتك بس اريدك تراجع نفسك وتفكر مليون مرة قبل لتقدم على اي قرار سريع وبالتالي ترجع تتندم ةهاي دتشوف شلون الوضع بالعراق على شفا الهاوية باي ساعة تصير حرب اهلية وطائفية الناس دتصلي بس حتى تطلع من هل الحفرة اللي اسمها العراق وبغداد اللي مشافت خير من صارت لحد الان تحياتي الك
الاخوه اللي اجتازوا الامتحان وبالخصوص الاخ الذكي...هم عملت بعد الاكتحان بشهادتك ام لم تحصل لحد الان على عمل
اخي العزيز هية صارلي شهر من استلمت السرتفكت والنتيجة من البورد ليش هية بهل سهولة تلكي شغل الالاف المهندسين الامريكان مذبوبين بالشارع العافية درجات اخي وانشاء الله بالمستقبل القريب الكي شغل بشهادتي مازال دا اسعى وانشاء الكي تحياتي
اخي العزيز ذكي شكرا الك ولردك السريع اني شهادتي ويايه من تخرجت اخذتها من الجامعه فليش لازم تجي بظرف مغلق من العراق بس الي اعرفه اكو منضمات تنطيهم الشهاده وهم يسوون مثل المعادله او الترجمه بمبلغ ميتجاوز ال200 دولار هذوله شنو وابدي من عندهم لو لا وشكرا الك
اخي العزيز هاي الشركات ام 200 دولار يضحكون على العالم وياخذون فلوسهم وحتى معادلتهم متخدمك ومتكدر تشتغل بيها لانه هية لاغراض الدراسة اذا فادت اصلا. اخي شهادتك اللي جايبها من العراق متفيدك شكها وذبها بالزبالة مثل ما اني سويت وحتى لو مصدقة من الخارجية عوف بس الجدارية ذكرى. اخي المنظمة اللي كل المهندسين يلجؤن الها تطلب صحة صدور من جامعتك بانه متخرج من يمهم فادخل على الموقع ncees .org وتسوي اكاونت وياهم وتدفع رسوم 400 دولار رسوم المعادلة وهمة راح يدزون كتاب صحة صدور لجامعتك وبقت يم جامعتك شوكت الله يهديهم يدزون صحة الصدور.ولمن تجي صحة الصدور من جامعتك اذا الله سهل ويشوفون انه انت دارس مواد كافية وانه شهادتك معادلة للامريكية يسووها الك بدون متدرس واذا شافوا انه انت الدروس اللي ماخذها مو كافية يكولولك ادرس بعد.ورة ميقتنعون بانه شهادتك معادلة للامريكية يعملون معادلة ويدزون كتاب منها الى البورد مال مهندسين بولايتك حتى يحددون امتحان الك وتدفع رسوم للامتحان بمبلغ 125 دولار حتى تحجز مقعد للامتحان اخي العزيز هاي خطوات العمل اللي تسويك مهندس بامريكا ما اعتقد اكو غيرها .
ابو سماتي يعني لويش ديدوخ نفسة ويطلع تهريب ويدخل نفسة بخطر هو في غنا عنة خلي يروح لتركيا قانوني ويسجل حالة حال اي عراقي بتركيا لحد ميجي سراه لامريكا يعني الة تهريب وعواقبها اللي ذكرتها بردي السابق.الاتراك ربهم ميعرفوه اذا يلزمون واحد داخل لتركيا تهريب او يطلع منها تهريب تحياتي الك
اخي العزيز احساس عاشق تحية طيبة لحضرتك بالنسبة للولكم مني هذا هدية من الحكومة الفدرالية و ما الة علاقة بالايجار هذا لمستلزمات البيت والاثاث وماشابه ذلك يعني المنظمة تشتريلك اثاث وغير امور للبيت والزايد يرجعوه الك هاي اذا كان ماعندك كفيل اما اذا كان عندك كفيل فيسلموها للكفيل وهو يعطيها الك وانت تتصرف بيها . اما شغلة الايجار فمثل مذكرت لحضرتك كل ولاية وقانونها هنانة باوريكون يصرفون ايجار لمدة ثمانية اشهر اذا ملكيت شغل يعني اذا لكيت شغل من اول شهر من وصولك يقطعوها راسا وتبدي انت تدفع ايجار من شغلك والوارد اللي يجيك منة اما اذا ملكيت شغل راح يبقة وياك الايجار لمدة ثمانية اشهر. التامين الصحي اول وصولك يكون شامل من كلشي يجي بالك لمدة ثمانية اشهر واذا لكيت شغل راح يقلل وحسب دخلك والشامل يستمر لمدة ثمانية اشهر .وراها يتحول غير شامل يعني ميشمل لا الاسنان ولا العيون. يعني يكون محدود جدا بس يكون عندك تامين ومتدفع للدكتور لما تراجع عيادة او مستشفى بس ميشمل الاسنان والعيون هاي لازم تدبر حالك بيها . الفود ستامب كذلك مينقطع يبقة وياك لمدة ثمانية اشهر اذا ملكيت شغل ورة متلكي شغل يقللوه الك بس يبقة عندك شوية يعني ميقطعوه 100 بالمية الا في حالة دخلك صار عالي وهذا مستحيل لللاجئين الجدد. هذا اللي اعرفة اخي العزيز واللي عايشتة لانه اني صار 4 سنين ما اعرف شنو مساعدات بالرغم عندي عائلة واطفال بس دخلي صار عالي وانقطعت عني كل المساعدات تحية الك
اخي الطيب ماقصرت بشرحك والله يعني على رد كل جميل منكم واليكم اخواني
عندي ملاحظتين للجميع 1- الويلكم اذا صرف كأثاث وباقي المستلزمات هل يحق لي بمطالبه المنظمه وتحقق كيف صرف هذا المبلغ ولازم ينطوني وصولات بكل شي صرف ؟؟ وهل حق المطالبه بهذا الشي قانوني ؟
2- ذكرت في بدايه الموضوع متفائلين ونتوقع اسوء الاحتمالات :- واسئل الله ان يرزقني ويرزق الجميع من اوسع ابوابه ولكن ...!! في حال لاسامح الله عدم الحصول على عمل ماهو المصير بعد 8 اشهر هنا السؤال ..؟ شنو الحلول والبرامج بعد المده المقرره من قبل المنظمه هل هناك برامج ثانيه تساعد المهاجر او اللاجئ الجديد
اكون قد اثقلت عليك وعلى باقي الاخوة في كثرة الاسئله ولكن انتم ملاذنا بعد الله
تقديري لك
اخي العزيز من حقك تطلب وصولات لاي شي اشتروه الك وهمة يكونون الممنونين لانه ميكدرون يمشون بطريقة غير قانونية بس يكدرون يغلبوك بهواي امور يعني يجيبولك شغلة مال تبرعات وهمة يبيعوها الك على اساس جديد او نص عمر وهمة ماخذيها تبرعات. الشغلة الثانية اذا مالكيت شغل لمدة ثمانية اشهر ما اعرف انت كحالتك اعزب شنو يكون مصيرة ممصادفتني هيجي حالة بصراحة بس انت لازم ترضى باي شغلة تجيك خلال هاي الثمانية اشهر وتقبل بيها حتى تكدر تدبر امورك لو مهما كانت الشغلة ترة بامريكا محد يشيلك اذا متشيل نفسك وخاصة اذا اعزب الشغلة حييل صعبة بس اني بصراح مشفت واحد كعد ثمانية اشهر بدون شغل الة الفايخين حشاك واللي ميقبلون يشتغلون واللي يعجبة نومة للظهر . واذا ملكيت شغل الفود ستامب راح يبقة نفسة مينقطع بس مسالة الايجار ما اعرف شكولك اني اتذكر بوقتها من وصلت امريكا قبل خمس سنين مكان اكو لا ازدحام ولا شي كنت متزوج بس ماعندي اطفال بعد 6 اشهر وكطعوا الايجار علينا وراها كم يوم اشتغلت وعوضت اكيد الاعزب حالتة تكون اصعب من المتزوج .
اخي العزيز احساس عاشق تحية طيبة لحضرتك بالنسبة للولكم مني هذا هدية من الحكومة الفدرالية و ما الة علاقة بالايجار هذا لمستلزمات البيت والاثاث وماشابه ذلك يعني المنظمة تشتريلك اثاث وغير امور للبيت والزايد يرجعوه الك هاي اذا كان ماعندك كفيل اما اذا كان عندك كفيل فيسلموها للكفيل وهو يعطيها الك وانت تتصرف بيها . اما شغلة الايجار فمثل مذكرت لحضرتك كل ولاية وقانونها هنانة باوريكون يصرفون ايجار لمدة ثمانية اشهر اذا ملكيت شغل يعني اذا لكيت شغل من اول شهر من وصولك يقطعوها راسا وتبدي انت تدفع ايجار من شغلك والوارد اللي يجيك منة اما اذا ملكيت شغل راح يبقة وياك الايجار لمدة ثمانية اشهر. التامين الصحي اول وصولك يكون شامل من كلشي يجي بالك لمدة ثمانية اشهر واذا لكيت شغل راح يقلل وحسب دخلك والشامل يستمر لمدة ثمانية اشهر .وراها يتحول غير شامل يعني ميشمل لا الاسنان ولا العيون. يعني يكون محدود جدا بس يكون عندك تامين ومتدفع للدكتور لما تراجع عيادة او مستشفى بس ميشمل الاسنان والعيون هاي لازم تدبر حالك بيها . الفود ستامب كذلك مينقطع يبقة وياك لمدة ثمانية اشهر اذا ملكيت شغل ورة متلكي شغل يقللوه الك بس يبقة عندك شوية يعني ميقطعوه 100 بالمية الا في حالة دخلك صار عالي وهذا مستحيل لللاجئين الجدد. هذا اللي اعرفة اخي العزيز واللي عايشتة لانه اني صار 4 سنين ما اعرف شنو مساعدات بالرغم عندي عائلة واطفال بس دخلي صار عالي وانقطعت عني كل المساعدات تحية الك
1 - الويكلم موني :- حسب الولاية , بعض الولايات لاتعطي ولكم
2 - السكن : أنته وحضك , إذا كنت انت اول من يسكن بالشقة , فتأخذ الغرفة الجيدة , إذا جاء اثنان بعدك , يسكنان في غرفة واحدة وأنت وحدك , إذا انت من المتأخرين فستسكن في غرفة مع شخص.
3- الايجار :- إذا كان الولكم عالي في البداية , فالأيجار سيكون لفترة محدودة , شهرين او ثلاثة , إذا كان الولكم قليل , فيمكن ان يستمر الإيجار 8 اشهر . تغيير السكن شئ صعب .
4 - الفود ستامب :- 200 , ينقطع حالما تجد عمل
5- الكاش :- في برنامج الماجكرانت , 200 دولار كل شهر, تنقطع حال حصولك على وضيفة
6 - التأمين الصحي :- التأمين الصحي للاجئين يستمر 6 اشهر فقط , وهوه تأمين تعيس , لايلبي سوى الحالات الضرورية جدا, بعدها تبقى بدون تأمين حكومي , إذا ذهبت للمستشفى بدون تأمين لاسامح الله , فستترتب عليك ديون وفوائد كبيرة تبقى تدفع عنها طوال العمر ! , ممكن تشتري تأمين من الشركة التي انت تعمل بها , لكنه باهض الثمن , في حال تطبيق قانون الرعاية الطبية الجديد , يفترض ان الأمريكان جميعا سيكون عندهم تأمين صحي , والله اعلم
7 - العمل :- المنظمة ستبحث لك عن عمل , لكن الأفضل لك ان تسبق المنظمة وتجد عمل لنفسك , لأن المنظمة تجلب لك اتعس الأعمال , وإذا رفضتها ستفتح على نفسك باب المشاكل , اما إذا وجدت وضيفة لنفسك , فستكون يدك هيه الأعلى عند المنظمة.
بضميرك التامين الصحي الحكومي تعيس جدا ؟ اول مرة اسمعها ؟ اخي العزيز التامين الصحي لللاجئ الجديد من ارقى التامين الصحي والامريكان نفسهم يحسدونا عليه لانه شامل من كلشي اسنان عيون عمليات جراحة عامة ناس اعرفهم اجوي سكط لامريكا سوو عمليات صاروا يمشون هسة صار التامين لللاجئين تعيس .متكولي وين عايش انت؟ ثانيا الفود ستامب مينقطع وانما يقلل حسب الدخل . الولكم مني مالة علاقة بالايجار اخي العزيز الايجار مقطوع شوف شكد قانون الولاية اكو 6 اشهر اكو 8 اشهر يعني الولكم مني بالجيب وللاثاث والاحتياجات اخي العزيز
اخي العزيز نورس جوناثان هاي الكلوبات موجودة ب home depot اكيد هذا المحل موجود بولايتكم محل كلش كبير وسعرة 25 دولار اربع سنين ادور عليهم وملكيت وفد يوم بالصدفة رحت لهذا المحل حتى اشتري حنفية للمغسلة ولكيتهم مشغلين عينات من الكلوبات وكان لونة ابيض مثل الفلورسنت وكمت اخذت عشرة حتى بالحمام خليت هو طبعا رهيب للدراسة لانه اكولك اربع سنين عيونة راحت من الضوة الاصفر
اما بالنسبة لسؤال الاخ ابو الموضوع فكلشي موجود بامريكا من الجواريب لحد الشفقة وباسعار مناسبة وحتى ادوات المنزل والطبخ كلش رخيصة وحتى فيش التلفزيون فهي كلش رخيصة من الولمارت
اخوتي واخواتي الاعزاء عندي اختي امرأة حامل بشهرها الثاني وعندها 3 اسئلة مهمة :
1- هل يضر مرورها تحت اجهزة الكاشف المعدني على الجنين ؟
2- هل يضر مرورها تحت الاجهزة الحديثة التي وضعت في مطارات امريكا والتي هي عبارة عن اجهزة المسح الضوئي المزودة بأشعة اكس ؟ واذا تبين انها تضر فما هو الحل الأكيد برأيكم؟؟؟؟؟؟؟؟؟؟؟؟؟؟
3- هل سفر الحامل لساعات طويلة مثلاً الى امريكا وهي بشهرها الثاني فيه ضرر على كل من الأم والجنين ؟
ارجو من لديه اجوبة اكيدة و بخصوص الثلاثة اسئلة اعلاه ان يسعفنا في الأجابة وبالتالي كله اجر وثواب حيث اختي جدا خائفة على تشوه جنينها وخاصة من الأجهزة الحديثة في المطارات
اخي العزيز بالنسبة للحمل اذا هية بشهر الثاني تكدر تروح مشي لامريكا مو بالطيارة يعني قصدي ماكو خطورة ابدا اعرف ناس بشهر السابع من الحمل ووصلوا عادي يعني شهر ثاني ولا شي اصلا. بالنسبة للاشعة ما اتصور اتاثر على الطفل بس قبل متعرض نفسها للاشعة لازم تكوللهم قبلها انه هية حامل حتى يعرفون
السلام عليكم الف مبروك لاخواننا الي اجتازوا الامتحان ودعواتنا بالتوفيق و السعادة لاخونا محمد الزعيري الله يسدد خطاه ويكثر من امثاله طبعا اخواني بعد الاطلاع على كتب ال fe لاحظت انو الاسئلة اسهل بكثير من الاسئلة الي جانت تجينة بالكلية بس المشكلة بالتكنيك الي لازم الواحد يتبعه بالاجابة على الاسئلة حتى يجتاز الامتحان يعني لازم يسوي براكتس مكثف عالسرعة باستخدام الحاسبة و على كتاب الرفرنس مثل ما وضح الاخ محمد اذا ضبط هالشغلتين يمشي الحال لهذا نلاحظ الاخوان الي متخرجين من امريكا اسهل عليهم لان معتادين على نمط الامتحانات بالسيستم الامريكي. اخي fuse اذا عندك معلومات او روابط بخصوص اسئلة السنين السابقة تسعفنا بيها و ياريت اذا تكون لجميع الاختصاصات الهندسية في حال تتوفر عندك المعلومات حتى تعم الفائدة.
بالنسبة للامتحان هو كلش سهل المشكلة هية بالوقت تعرف بالامتحان قصدي بالمحاولة الاولى لمن امتحنت ورسبت بالامتحان اغلب الاسئلة كنت اعرفها بس وقت مكان كافي وتكتيكي كان غلط لانه كنت الزك بقسم من الاسئلة واتحداها حتى احلها وهذا طبعا غلط وكان ياخذ مني وقت بس للي يريد يمتحن اذا متعرف سؤال جيت على غيرة وحاول تجمع اكبر عدد ممكن. تعرف بالمحاولة الثانية من امتحنت ونجحت كان عندي تقريبا 100 سؤال صحيح اعرفهن اني مجاوبهم 100 بالمية والبقية اختاريتهم مثل حزورات يعني تصور الامتحان الثاني والمحاولة الثانية الية وبقة عندي 80 سؤال محالهم من الصباحي والمسائي وبقيت اني اضلل بكيفي الخيارات يعني من تدخل للامتحان وتشوف السؤال لازم من نضرتك للسؤال تقرر تبدي بيه لو لا يعني لو تبدي بيه وتحلة لو تعبرة وتروح على غير سؤال حتى تجمع درجة وتختصر وقت يعني كان اكو اسالة حلها سطر واحد بس او خطوة وحدة يعني 10 ثواني ميطول بيدك واكو اسالة تطول 4 الى خمس دقايق .
السلام عليكم انا من العراق حاليا بامريكا عندي كرين كارت وزوجتي وابني بالعراق اريد اطلق علما اني مسيحي كاثوليكي الي يعرف شنو هي الاجراءات والخطوات الرجاء يساعدني مع جزيل الشكر وهل يمكن ان اقد للطلاق من امريكا وادزا للعراق ؟ واذا اي شون ادزا
كلش صعبة اخي العزيز مو بسهولة يصير الطلاق وانت تعرف القوانين كلش زين ممكن تشرحلي مشكلتك علة الخاص يمكن اكدر اساعدك ونتوصل الى حل للمشكلة اذا تحب
اخوان ترى الامتحان مو هالدرجة صعب اني تخصص كهرباء ودرست ساعتين زمان باليوم لمدة اسبوع واحد قبل الامتحان ونجحت الحمد اللة
وصحيح فرص العمل هواي احسن اذا عندك ال FE
بالتوفيق لكل الاخوان
اتمنة يكون عندي هيجي قدرات خارقة . رحم الله والديك متكولي شلون دبرتها درست لمدة ساعتين باليوم لمدة اسبوع قبل الامتحان ونجحت شنو متخرج سنة 2011 من الجامعة. اشو اني كنت بالعراق اخذ اعلى الدرجات وبزمن صدام اللي كانت الدراسة كلش قوية وكدرت انجح بالامتحان من المرة الثانية ودرست لمدة ستة اشهر كل يوم لايقل عن 5 ساعات . هية شغلتين بدون زعل لو الحظ كعد وياك لو دتشاقة لانه هاي واحد بالمليون تصيب وياه واذا البقية المليون اتبعوا طريقتك بالدراسة ولا واحد راح ينجح كرنتيد.
تحياتي لحضرتك وبدون زعل احنا كلنا مهندسين واكبر من الزعل
لا اخي ماكو زعل .. يمكن المفروض جان ضفت "بالنسبة الي" بتعليقي السابق لان اني وضعي يختلف عن اكثرية المهندسين اللي بهالمنتدى اني خريج 2012 قسم كهرباء وشهادتي من جامعة عالية بامريكا .. اني داومت بالجامعة التكنولوجية ببغداد لمدة سنتين قبل لا اجي لامريكا .. بس لمن اجيت اهنا ما اعترفو بدروس العراق وخلوني ابدي من صف اول ... ومثل ما تعرف تدريسهم اهنا 10 مرات اقوى من تدريس العراق والمعلومات الدراسية بعدها فريش بدماغي ولهذا نجحت ... بالنسبة الي, اهم شي كان دراسة الرفرنس بوك حتى اعرف وين وشني المعادلات المعطاة ... وهمينة درست امتحانات من السنين السابقة .. حظ؟ يمكن بس شوية
تحياتي الك ولجميع مهندسينا
اني هم كلت هيجي هية لو 2011 لو 2012 يعني اني مثل حالتي متخرج قبلك ب 10 سنين كان لازم اتعب نفسي بالقراية وهم رسبت المرة الاولى بس الحمد لله كدرت اجتازة المرة الثانية وبجدارة تحياتي الك مهندسنا العزيز وبالموفقية
اخوان ترى الامتحان مو هالدرجة صعب اني تخصص كهرباء ودرست ساعتين زمان باليوم لمدة اسبوع واحد قبل الامتحان ونجحت الحمد اللة
وصحيح فرص العمل هواي احسن اذا عندك ال FE
بالتوفيق لكل الاخوان
اتمنة يكون عندي هيجي قدرات خارقة . رحم الله والديك متكولي شلون دبرتها درست لمدة ساعتين باليوم لمدة اسبوع قبل الامتحان ونجحت شنو متخرج سنة 2011 من الجامعة. اشو اني كنت بالعراق اخذ اعلى الدرجات وبزمن صدام اللي كانت الدراسة كلش قوية وكدرت انجح بالامتحان من المرة الثانية ودرست لمدة ستة اشهر كل يوم لايقل عن 5 ساعات . هية شغلتين بدون زعل لو الحظ كعد وياك لو دتشاقة لانه هاي واحد بالمليون تصيب وياه واذا البقية المليون اتبعوا طريقتك بالدراسة ولا واحد راح ينجح كرنتيد.
تحياتي لحضرتك وبدون زعل احنا كلنا مهندسين واكبر من الزعل
اخواااان عندي سؤاااااااااال بسيط عن ولادة الطفل في امريكا اني اعرف اني الطفل ياخذ الجنسية الامريكية مباشرة بس اللي اريد اعرفة ولمن له التجربة هل يجب على الواحد ان يخرج الجنسية وهوية الاحوال العراقية وبيان الولادة العراقي للمولود الجديد او يبقيه على الاوراق الامريكية
تحياتي
اخي العزيز احجيلك عن تجربتي اني اجاني اثنين بامريكا الكبير البيهم 4 سنين والصغير سنتين ولحد الان على جناسيهم الامريكية لانه اتصلت مرة بالقنصلية العراقية وشفت تعاملهم جاف ويايا ودزيت مستمسكاتهم للقنصلية ورة كم يوم رجعوها الي وكلولي دزها لغير عنوان عنوانك غلط ومن ذاك اليوم لهذا اليوم اني مكنسل الشغلة وما اريد اصلا ولدي يدخلون العراق حتى اذا بالمستقبل اني ادخل العراق بس همة ما اخليهم يروحون وحتى اذا خليتهم فراح تكون زيارة فقط مو الاستقرار تحياتي الك واي سؤال او استفسار اني حاضر
مبروك مهندسنا الذكي , وانشاء الله تحصل عمل بشهادتك هذه, انت قطعت الشوط الاصعب يالطريق الطويل , حاول اتحصل خبرة في برامج CAD & Rivet , وغيرها من البرامج المكملة لاختصاصك , وتمنياتي الك ولباقي المهندسين بالنجاح والموفقية.
تحياتي محمد الزعيري
اشكرك الشكر الجزيل اخ محمد بالحقيقة معلوماتك ونصائحك كلش ساعدتني وخلتني احسب الامور زين وانظر للامتحان نظرة اخرى وصح كلامك شوطي كان كلش طويل يعني خمس سنين عيشة بامريكا يلة كدرت اكمل شهادتي والحمد لله والشكر هسة احنا متساوين بالامريكان واللي متخرجين من امريكا . تحياتي لحضرتك
مبروك اخوية الذكي و ان شاء الله يوم تحصل على عمل كمهندس نصيحة الك اخوية خلي الريسيومي مالتك بعد ان تضيف الهه شهادتك الجديدة على مواقع البحث عن عمل و حاول تتصل بstaffing agencies حتى يحصلولك شغل لأنه الشغل عن طريقهم هواي اسهل
تقبل تحياتي اخوك سنوبي
تسلملي اخوية العزيز سنوبي واشكرك على نصيحتك هية هم هيجي راح اسوي اكيد الشغل عن طريق هاي الشركات يكون اسهل واسرع واتمنى لكل المهندسين ان ربي يوفقهم وينجحون بالامتحان لانه تسوة والامتحان صح مزعج بس مو مستحيل انه تعبرة اني كان المفروض اعبرة من المرة الاولى بس صادفتني ظروف عائلية ومكان عندي وقت كافي حتى ادرس بسبب دوامي بالشغل بس المرة الثانية كانت لاشيئ تحياتي الك ياوردة
درجة الامتحان تحددها حاجة الولاية الى عدد معين من المهندسين لكل سنة , يعني الامتحان موحد نفس الاسئلة لكل الولايات , ونفس الجهة NCEES الواضعة للاسئلة هي تشرف على الامتحان والتصليح وتسلم النتائج بعد 30 يوم الى كل الولايات , يبقا كل ولاية الها حاجة او عدد معين من المهندسين اللي لازم يجتازون الامتحان , وعلى هذا الاساس كل ولاية تعطي كيرف موجب او سالب (خلال مدة اسبوعين تقريبا من تاريخ استلامها للنتائج من NCEES ) وبعض الولايات قد تعلن التائج بدون كيرف وفي نفس يوم استلامها من NCEES مثل ما حدث مع ولاية جورجا في امتحان April 2012 . بالمناسبة الناجح بالامتحان ميعرف اشكد درجته فقط يحصل PASS ومعاها سرتفكيت , اما الراسب فيحصل على ورقة مكتوبة بيها كل درجاته , بس بدون معيار لتحديد مستوى المجاح.
تحاتي محمد الزعيري
بس حبيت ابشركم انه اني عبرت الامتحان واجتيني السرتفكيت والهوية مال مهندسين وهسة اني اعتبر مهندس تحت التدريب engineer intern هيجي كاتبين على السرتفكيت وانشاء الله يوم كل المهندسين ينجحون وتصير سوالف هاي اني صارلي خمس سنين بامريكا يلة كدرت اعادل وامتحن وانجح لانه مسؤوليات كبيرة علية وشغل وعائلة وبيت وحياة صعبة بس الحمد لله والشكر بالاصرار والتحدي والارادة القوية كدرت احققها . تمنياتي للاخ محمد بالنجاح والموفقية لانه نصحني ونبهني على هواية امور كنت اجهلها
اولا طرحت الموضوع للاستفادة منكم لانكم كلكم اخاون اعزاء وربي يوفقكم ( ولاخاب من استشار ) وانتو كلكم اخوتي وبصراحة المعلومات فادتني جدا واعتذر عن اي اساءة صدرت من اي طرف بالنيابه عنه وربي يحفظكم ويوفقكم وربي يخليكم لمساعدت الناس جميعا وشكرر جزيلا
تمنايتي للجميع بالموفقية والراحة والامان والعيش في هذا البلد الجميل
بالعكس اخي العزيز تعذرنا من التقصير وتصير هاي النقاشات بارقى العوائل المهم انه انت استفاديت سواء مني او من غيري واي شي تحتاج اني حاضر
اخي الكريم اولا لم اقل انك ليس لديك معلومات عن الكردت (لا تقولوني بما لم اقل) بل نصحتك ان تعرف اكثر وليس عيبا ان تعرف اكثر وكلنا نتعلم ما دمنا نعيش في هذا البلد ومهما نعرف من معلومات يجب ان نتعلم اكثر واكثر . اخي الكريم الموضوع كبير جدا ومتشعب وانا ذكرت بعض النقاط من تجربتي الشخصيه مع البنك الذي اتعامل معه وليس مع بقيه البنوك والشركات وانت تعرف كل بنك وكل شركه تختلف في نظامها عن الاخرى. اخي الكريم ليس بالغريب ان نجهل امور كثيره في هذا البلد لانه جديد علينا مهما عشنا فيه ونبقى نتعلم ونتعلم من تجارب غيرنا ولكن الغريب ان نقول اننا نعرف كل شيئ ونحن لا نعرف كل شيئ شكري واحترامي لحظرتك
اخي العزيز اني مكلت انه اعرف كل شي وذكرتلك بالختام انه هو نقاش لفائدة الطرفين وجميع الاطراف والنقاط اللي حضرتك ذكرتها مكانت دقيقة وكان واجبي ان اوضح شنو ذنبة السائل يدخل في دوامة وميعرف شيسوي. مثل ماحضرتك نقلت تجربتك الواقعية اكو هواية تجارب اكثر واقعية عايشيها وداخليها والمفروض تشكرني عليها مو تلومني .ثانيا انت مو تكول نتعلم من تجارب غيرنا هاي انطيتك تجربتي وبدائل اخرى غير البنك مالتك اتعلم منها .بس حضرتك لخصت الموضوع وخليتة على شكل نقاط وسويتها مثل شريعة حمورابي . اشكرك على نصيحتك الي حتى اسال البنك عن موضوع الكردت يعني يصير خمس سنين عايش بامريكا ومسائل البنك اللي وياه شنو الكردت ؟ الموضوع لا متشعب ولا هم يحزنون هية كم كلمة والسلام مدنصنع طيارة هو كردت العالم صعدت للقمر واحنا منعرف نجاوب جواب دقيق شلون نصعد الكردت. وبالختام اتمنة انه ما ازعجتك بكلامي حبيت اوضح لحضرتك وللسائل وحتى تصيرلك فد صورة واضحة عن الكردت ومعنى الكردت وشلون تحصل عليه.
اخي الكريم لو تبقه بعد عشرين سنه بأمريكا تبقى تلميذ في هذا البلد الكبير وتبقه تتعلم اكثر واكثر لا يوجد شخص يعرف كل شيئ. اخي الكريم مع احترامي لحظرتك اسلوبك غير جيد بالتحاور لانك تستهزأ بالاخرين من خلال كلماتك (من تواضع لله رفعه ) النقاش مع حظرتك نقاش عقيم لانك من الاشخاص الذين يتشبثون برأيهم ويستهزأ بأراء الاخرين . ملاحضه لحظرتك الرصيد تصاعدي وليس تنازلي في البنك قبل حصولك على الكردت وليس بعد حصولك عليه
اخي خير الكلام ماقل ودل ميعجبك كلامي قدم شكوى للاخت الارمنية وخلي تحضرني لاسلوبي الغير جيد بالتحاور وللاستهزائي بحضرتك مثل متكول ثانيا ممجبور انت حضرتك ترد علة رسالتي من الاول وتنبهني نبهك نفسك الاول اني جاوبت لخدمة وفائدة الاخ السائل ويبقة هو القرار يمة عندك معلومات مفيدة انطيها للسائل لتحاول تنصحني
اذا اني دا احجي غلط ودا استهزا بجنابك خلي يدخل اي واحد من الاعضاء او الاداريين ويكول اللي ججيتة غلط او استهزات بيك وبقدراتك الخارقة وبعد مراح ارد عليك لو مهما تكتب لتجنب غلق الموضوع لانه هواية لاجئين يريدون يفتهمون ويعرفون شلون يبنون الكردت مالتهم واريدهم يستفادون
اخي الكريم اولا لم اقل انك ليس لديك معلومات عن الكردت (لا تقولوني بما لم اقل) بل نصحتك ان تعرف اكثر وليس عيبا ان تعرف اكثر وكلنا نتعلم ما دمنا نعيش في هذا البلد ومهما نعرف من معلومات يجب ان نتعلم اكثر واكثر . اخي الكريم الموضوع كبير جدا ومتشعب وانا ذكرت بعض النقاط من تجربتي الشخصيه مع البنك الذي اتعامل معه وليس مع بقيه البنوك والشركات وانت تعرف كل بنك وكل شركه تختلف في نظامها عن الاخرى. اخي الكريم ليس بالغريب ان نجهل امور كثيره في هذا البلد لانه جديد علينا مهما عشنا فيه ونبقى نتعلم ونتعلم من تجارب غيرنا ولكن الغريب ان نقول اننا نعرف كل شيئ ونحن لا نعرف كل شيئ شكري واحترامي لحظرتك
اخي العزيز اني مكلت انه اعرف كل شي وذكرتلك بالختام انه هو نقاش لفائدة الطرفين وجميع الاطراف والنقاط اللي حضرتك ذكرتها مكانت دقيقة وكان واجبي ان اوضح شنو ذنبة السائل يدخل في دوامة وميعرف شيسوي. مثل ماحضرتك نقلت تجربتك الواقعية اكو هواية تجارب اكثر واقعية عايشيها وداخليها والمفروض تشكرني عليها مو تلومني .ثانيا انت مو تكول نتعلم من تجارب غيرنا هاي انطيتك تجربتي وبدائل اخرى غير البنك مالتك اتعلم منها .بس حضرتك لخصت الموضوع وخليتة على شكل نقاط وسويتها مثل شريعة حمورابي . اشكرك على نصيحتك الي حتى اسال البنك عن موضوع الكردت يعني يصير خمس سنين عايش بامريكا ومسائل البنك اللي وياه شنو الكردت ؟ الموضوع لا متشعب ولا هم يحزنون هية كم كلمة والسلام مدنصنع طيارة هو كردت العالم صعدت للقمر واحنا منعرف نجاوب جواب دقيق شلون نصعد الكردت. وبالختام اتمنة انه ما ازعجتك بكلامي حبيت اوضح لحضرتك وللسائل وحتى تصيرلك فد صورة واضحة عن الكردت ومعنى الكردت وشلون تحصل عليه.
اخي العزيز راح انطيك الجواب الشافي ادفع اقساط طيارتك وخطيتك بركبتي وشوف الكردت مالتك شلون يعلك البنك ما الة علاقة انت عندك رصيد تصاعدي لو تنازلي .البنك يهتم انه تدفع اقساطك مال كردت كارد .يعني قابل اذا خليت 100 دولار بالبنك راح ياثر على الكردت مالتك؟ طبعا لا.
اخي الكريم اقساط الطياره عامل مساعد بسيط جدا وليس العامل الرئيسي لحصولك على الكردت بدليل اني حصلت على الكردت قبل دفعي لاقساط الطائره وكان من بنك (chase) اخي الكريم كيف تقول ان البنك ليس له علاقه برصيدك ان كان قليل او كثير؟ بدليل البنك رفض طلبي للمره الاولى بالحصول على الكردت وبعد فتره قليله عندما وضعت مبلغ كبير في حسابي قبلو طلبي الثاني. اخي الكريم انصحك تطلب من موظف البنك يشرحلك اكثر عن الكردت شكرا لحظرتك
اخي العزيز يعني صدك تحجي انه اني ماعندي معلومات عن بناء الكردت وجاي حضرتك تنصحني اولا شنو علاقة البنك اللي انت وياه بالكردت كارد.ما اريد اسوي كردت كارد وية البنك مالتي كوة هية لو شرط اساسي ؟. اريد اسوي كردت كارد وية اي شركة اخرى عدا بنكي اللي اني مشترك وياه وحاط فلوسي بيه.والدليل على هذا كان مضى على شغلي ستة الى سبعة اشهر على شغلي وكنت مشترك وية bank of america وكنت حاط بيه بس 200 دولار بس كنت اعمل فول تايم وقدمت على كردت من bank chase وانطاني كردت كارد وانطوني 1500 دولار بالكارد كاش ومشتريات يعني اكدر اسحب كاش واكدر اشتري ب 1500 دولار واصلا مسالوني شكد عندي فلوس بالبنك بس سالوني على عملي ودخلي وكتبتلهم اسم الشركة وهاي هية.وكان عندي 200 دولار بالبنك. روح على اي سوبر ماركت معروف وحاول تطلع منهم كردت كارد بضمان عملك شلهم علاقة اذا انت عندك فلوس بالبنك لو لا . محد الة حق يطلع على حسابك البنكي اخي العزيز حاول تسال وتتاكد من كلامي مبين بعدك جديد مع كل احترامي وتقديري الك.لانه اللي ديسال دتوه عليه الشغلة . وثانيا شلون قسط الطيارة الة دور بسيط برفع الكردت لعلمك سويت تجييك لنقاط الكردت مالتي واللي نسويها كل سنة وشفت اسم الشركة اللي دا ادفعلهم الفلوس مال طيارة وهية الكاثوليك جارتي وكنت ادفع كل شهر 50 دولار للقسط لعد هاي مو مسؤولية ودا اسددها وطولت بيها ثلاث سنين
اكو شغلة كلش مهمة ومجربة لرفع السكور مال كردت وهي تشتري سيارة من المعرض مستعملة وتخليلك فد 2000 دولار دين بضمان عملك لانه اكيد دتشتغل وادفع كل شهر فد 100 دولار وشوف الكردت شلون راح يصعد المعرض شنو علاقتة اذا عندك فلوس بالبنك لو لا ؟هو راح ياخذلك الفلوس من شركات تمويل وانت تتحاسب وياهم وحتى شركات التمويل ما الها علاقة مازال عندك شغل ثابت. ملاحظة اني حسابي البنكي في تناقص دائما لانه يجيلي دايركت ديبوست من شغلي للبنك وثاني يوم ادفع بيه الايجار ومصاريف البيت واموري ماشية وكردت مالتي صاعد يعني اذا حسابي في تناقص ينقص الكردت مالتي لو ميوافقولي على كردت كاردت؟ بالتاكيد لا وبالختام اخي العزيز اني مجرد انطيتك رايي واللي مجربة وعايشة وبالاول والاخر هو نقاش لفائدة الطرفين وتحياتي لحضرتك
السلام عليكم ورحمة الله وبركاته اخواني الاعزاء الاخوات الطيبات وكل الموجودين واللي يتصفحون صفحات هذا المنتدى الي صار مثل بيتنا وماعندنا غيره ونطلع منه بس نرجعله ونسولف بي والحمد لله موضوعي اليوم فريد من نوعه ومهم جدا جدا ... لكل المقدمين على برنامج اللجوء اي او ام ... واخص بالذكر المترجمين . البارحة اتصلت بصديقي وهوة كفيلي اصلا باميركا .. وسولفنا لمدة 40 دقيقة بالموبايل واني اتصلت بي من خطي الكورك بعد اضافة صفر ثالث لرقم صديقي ومااطول عليكم 5000 كلها خلصت بهاي ال 40 دقيقة ... سألته عن اخر الاخبار والمستجدات على الساحة وباميركا وخصوصا مايخصنا كلنا المنتظرين . ويكول الامر يبشر بخير ان شاء الله ومن ورا 20 بشهر الواحد يرجع العمل بالمنظمة وتكوم تمشي المعاملات كون هاي الفترة باميركا ديستعدون للاعياد ورأس السنة والخ من احتفالات ومهرجانات ... يعني كسر بجمع يكول الامور ماشية اوكي بالنسبة لجماعة الانتظار الامنية وان شاء الله الكل لغاية شهر 3 تطلع من العراق الى الحياة الجديدة في بلد العز والشموخ والاخاء والحريات (( اميركا )) ...\ هسة اجي للموضوع مالتي والاهم من كولشي وطبعا يخص المترجمين اللي عملوا مع القوات الامريكية ..ويخص بالذات الكرين كارت .. صديقي يكول انو اللي اشتغل مترجم ينطوه الكرين كارد بعد شهر واحد من وصوله الولايات المتحدة ومو مشكلة اذا كان اس اي في او اي ام؟؟@@ اني احب اسأل الاخوان اللي سافروا من جماعة الاي او ام .. هل اكو هيجي شي..؟؟؟ صار وياكم ؟؟ ياريت تنورونا لان الموضوع يستاهل ومحد يمكن على الاقل فكر بي ..لان خصوصا جماعة الاي او ام الاغلبية مو مترجمين.. اتمنى تشاركونا بردودكم وياريت لو بس المترجمين وطالعين على الاي او ام يجاوبونا وشكرا
صديقي اذا صديقك يشتغل بالامنية فمعلوماتة نصها صحيح واذا ميشتغل بالامنية كل اللي كالة مو صحيح لانه ماكو اي او ام ياخذ كرين كارد ورة شهروحتى لو مترجم الالاف المترجمين طلعوا اي او ام واخذوا كرين كارد ورة سنة وثانيا مسالة الامنية بس رب العالمين يعرف شوكت تكمل حتى اوباما ميعرف شوكت تخلص الامنية.وثانيا اتصور ماكو واحد يكدر يتكهن انه الكل تطلع من العراق ورة شهر ال3 اتمنة جوابي لسؤالك يكون كافي والاعضاء راح يدخلون وهم يضيفون شغلات .
اختي العزيزة ترة مو القصد من التعليقات الاستهزاء بسؤالج حبينا نلطف الجو وعلى كل اسفين اذا جرحنا حضرتج بشي اتمنى تتقبلين اعتذاري. شغلة ثانية مثل مكلت لحضرتج اذا بايسكل ينباك يعني وبكل ثقة احجيها الج فد يوم ترجعين من برة ومتلكين شغلاتج الثمينة بالبيت. فانصحج تغيرين منطقتج مو ولايتج وتشوفين منطقة اامن وارقى.ترة احنا اقدم منج ونعرف شكو ماكو هاي من الشغلات البسيطة. عندي صديق بهيوستن بتكساس كان كاعد بمنطقة تعبانة متلاغي وية جماعة سود وهو مشتري سيارة 2012 اجوي عليه بالليل وهو شافهم من الشباك اجوي ثلاثة شباب وبدو يتبولون على سيارتة وكدام عينة ثاني يوم خلة وشلع لغير ولاية.
اخي العزيز ياسر فخري بس عندي مداخلة للنقاش اللي صار بينك وين الاخ مغترب بلا وطن . يعني الاخ مغترب مدا اشوفة دينتقد حضرتك او ينتقد اللي كتبتة بالعكس هو ديوضح وتوضيحة صحيح 100 بالمية واني لا صديقة ولا اعرفة ولاحتى حاجي وياه بس الصحيح لازم ينحجي . والاشياء المطلوبة اللي ذكرها هو كلها ماشية بكل الولايات ميحتاج لاكتاب من الولفر او كرين كارد او بطاقة عمل. احنا بولاية اوريكون ولعلمك الاجازة اللي تطلعها من اوريكون هية من اصعب الاجازات اللي ممكن تتخيلها ومتشددين حييل بالاختبارات وهية الاجازة الوحيدة اللي اذا تروح لغير ولاية تكدر متغيرها اصلا وتسوق بيها . بينما الاجازات من بقية اولايات هية بس مخصصة للولاية اللي انت ساكن بيها . سؤال ثاني شنو علاقة ال dmv بال homeland security ؟ المستمسكات المطلوبة للبرمت او اجازة السوق العملية 1. id اي هوية الشخصية 2. اي فاتورة تجيك للبيت سواء كهرباء او مي بيها عنوان بالاضافة لل id 3. رقم السوشل سكيورتي 4.dmv مختصر ل department of motor vehicle وبكل امريكا 5. لتعتبر تدخلي هذا انتقاد اني الله شاهد حاب اوضح
بس تعقيب على ماذكر الاخ ستيفن بخصوص اللزكة مال ارقام . اخوان هاي اللزكة او التاك ينطوه لصاحب السيارة كل سنتين يعني لمن يجدد السنوية كل سنتين يعمل فحص الدخان واذا تنجح بفحص الدخان ينطيك لزكة مكتوب عليها الشهر والسنة وتلزك وحدة على الرقم الامامي والثانية على الرقم الخلفي .واذا متنجح بفحص الدخان مينطيك تاك او لزكة حتى تخليها على الرقم يكولك روح صلحها وتعال عيد الفحص. مثال يعني احنا بسنة 2012 بشهر ال11 من تروح تشتري سيارة لازم تلكي عليها لزكات اقل شي مال 2013 او اكثر مو تشتريلي سيارة عليها لزكات مال 2009 او 2010 لانه هاي احتمال مناجحة بالفحص ونايمة على كلب ابو المعرض او المالك.ومن توديها للفحص يجوز متنجح وتخصر فلوس التصليح.او كلة روح نجحها الي بالفحص واني انطيك فلوسك. تحياتي الكم